Almaniyadan gələn qonaq - HEKAYƏ\n12:12 29 İyun 2016 344 dəfə oxunub\nKulis.Az Günel Treunun “Zümü” hekayəsini təqdim edir.\nQəfil hava boşluğuna düşən təyyarənin titrəməsindən diksindi. Sanki yuxudan ayılırmış kimi ətrafa təəccüblə baxdı. Ona elə gəldi ki, dərin yuxudan oyanır. Halbuki, yatmamışdı, dəqiq bilirdi ki, bütün yolu gözlərini yummayıb. Təyyarə Almaniyadan yola düşəndən sol qoluna söykənib yatan qızı Anqel, yuxulu və narahat baxışlarla ona baxırdı:\n- Nə oldu, ata?\n- Heç, hava boşluğudu, narahat olma, həm də deyəsən möhkəm küləkdi.\n- Yəqin çatırıq, hə? Axı Bakı küləklər şəhəridir, bizi küləklər qarşılayır, özün demişdin.\nQızı Azərbaycan dilində danışa bilmirdi, ancaq bəzi sözləri anlayırdı. Doğrusu ürəyinin dərinliyində buna görə kədərlənən İlyas, bir tərəfdən onu qınaya da bilmirdi. Gözünü açandan evdə alman və fransız dilində danışıq eşidən Anqel getdiyi bağçada, məktəbdə, universitetdə qarşılaşdığı türklərdən bir xeyli türk sözü öyrənmişdi. Heç fransız anası Jozefin də, birgə yaşadıqları iyirmi yeddi ildə türk dilində dörd-beş sözdən başqa heç bir şey öyrənməyə cəhd etməmişdi. Bu ya tənbəllikdən idi, ya da 1944-cü ildən sonra Sovet əsgərlərinin Almaniyada törətdiyi zorakılıqların şahidi olan və bu hadisələr ürəyində xeyli dərin yaralar buraxan Josefinin gizli düşmənçilik mövqeyindən qaynaqlanırdı. O, bu illərdə bir dəfə də olsun ərinin doğma dilini öyrənməyə cəhd etməmişdir. Jozefinə görə dilindən, dinindən və şəxsi insanlıq keyfiyyətlərindən asılı olmayaraq Sovetlər İttifaqının bütün partizanları zorakı rus əsgəri idi! Qınamaq da olmazdı, qadın bu dəhşətləri gözləri ilə görmüşdü. Yoxsa insan çox sevdiyi həyat yoldaşının dilini öyrənməyə cəhd etməzmi?\nİlyas bir az ürkək, bir az həsrətlə aşağı boylandı. Artıq Xəzər görünürdü. Külək dənizi dalğalandırdıqca suyun üzərinə qar ələnirmiş kimi maraqlı mənzərə yaranırdı. İlyas üzünü qızına çevirdi:\n- Bax Anqel, bu da bizim Xəzər.\nAnqel pəncərəyə tərəf boylanıb, maraqla aşağı baxdı.\n- Ata, bu ki, heç gölə bənzəmir, dənizdi sanki.\n- Hə, bir zamanlar dəniz olub, lakin sonradan okeanla əlaqəsi kəsildiyi üçün dünyanın ən böyük gölü statusunu alıb. Bilirsən, həm də dünyanın ən dadlı balıqları və ikrası da Xəzərdən çıxır.\n- Doğurdan? Onda mütləq dadına baxarıq.\nAnqel bir xeyli aşağı boylandı, sübh tezdən olduğu üçün Bakının uzaqdan sezilən işıqları ona nağıllar aləmi kimi görünürdü. Bakı haqqında atasından çox eşitsə də ilk dəfə idi atasının Vətəninə gəlirdi. Əslində atasının illərlə Vətəninə gəlməməsinin bir çox bəlli səbəblərindən biri də anası Jozefin idi. Ərinin Vətəninə, daha doğrusu Sovetlərə olan nifrəti heç zaman bitmədi. İlyas bu illər ərzində Jozefinə sübut etməyə çalışmışdı ki, müharibənin sonlarında, yəni Almaniya təslim olduqdan sonra Sovet əsgərlərinin alman qadınlarının, uşaqlarının başına gətirdikləri zorakılıqlarda bütün Sovetlərin və orada yaşayan adi insanların günahı yoxdur. Bir-birlərini çox sevsələr də, hətta Jozefin ölənə qədər İlyasa həyatını ömür boyu utanc duyacağı zorakılıqdan xilas edən qəhrəman kimi baxsa da, sonucda o qadın üçün İlyas digərləri kimi Sovet əsgəri idi. Jozefin Sovet İttifaqına nifrət edirdi. İlyas Sovet İttifaqı ilə Azərbaycanın eyni anlam daşımadığını dəfələrlə anlatmağa çalışsa da Jozefin ölənə qədər onu anlamadı, anlamaq istəmədi.\n- Ata, görəsən nə olub? Niyə səni təcili çağırdılar?\n- Dəqiq bilmirəm, qızım, deyəsən kiçik oğlum xəstədir.\n- Yəni sənin qardaşın.\nAnqel xeyli atasına baxdı. Əslində keçmişdə yaşananları ətraflı bilmirdi, atası həmişə susurdu, çox danışmazdı Vətəni haqqında. Onun həyatı Anqel üçün hələ tamamlanmamış kitab idi.\n- Sizin kəndiniz Bakıdan çox uzaqdır?\n- O qədər uzaq deyil, üç-dörd saata çatmaq olar.\n- Elə bu gün gedək, yoxsa oteldə qalaq?\n- Yox. Elə bu gün!\nTələsirdi İlyas. Elə tələsirdi ki, bu illəri necə səbr etdiyinə təəccüb edirdi. Böyük oğlu Dilavər təcili teleqram vurmuşdu.\nBütün kənd bir-birinə dəymişdi. Zümü xəstələnmişdi. Kənd əhli qardaşının etirazına baxmayaraq, səhərdən axşama kimi növbə ilə tək-tənha yaşayan Zümünün həyətinə yığılır, şad xəbər eşitmək istəyirdilər. Hərə bişirdiyindən Zümüyə yedirməyə çalışır, şəfa tapacağına inanırdı. Zümü dörd gün idi ki, ölümlə çarpışır, tez-tez gah anasının, gah da Çiçəyin adını sayıqlayırdı. Çiçək Zümünün illərlə sevib, qovuşa bilmədiyi tək və əlçatmaq sevgisi idi. Düz otuz bir il öncə Zümünün kasıb daxmasını bəyənməyib, kolxoz sədrinin şişman, fərsiz oğlunu seçən Çiçək, hələ üstəlik Zümünün onun toyu günü kəndin qəbiristanlığına gedərək, anasının qəbrini qucaqlayıb, ağladığını eşidəndə, şaqqanaq çəkib, gülmüşdü də!\nO illərdə artıq ailəli və bir uşaq atası olan Dilavər qardaşına təsəlli olmuş, üstəlik onun uzaq Rusiya sərhədlərində xidmət edəcəyini biləndə sevinmişdi. Lakin Zümünün dərdi bununla bitməmiş, rus dilində düz-əməlli danışa bilmədiyi üçün rus komandirinin təhqirinə məruz qalmış, deyilənə görə elə bu səbəbdən də bir xeyli kötək yemişdi. Zərbələrdən biri Zümünün düz gicgahından tutmuş, huşunu itirib, xəstəxanaya çatdırılmışdır. Soyuq ölkənin qərib xəstəxanasında günlərlə huşsuz yatan Zümüyə heç bir ümidverici diaqnoz qoya bilməyən həkim, xəstənin Vətəninə göndərilməsini məsləhət görmüşdür. Beləcə sağ-salamat əsgər gedən Soltanov Zümrəddin İlyas oğlu, bir axşamçağı yarıbayqın halda kəndlərinə gətirilmiş, səssiz-səmirsiz qardaşına təhvil verilmişdi. Günlərlə yemək yeməyən, yediyini qaytaran, adam tanımayan Zümü elə o zamandan dönüb kəndin dəli-dolu sevimlisi, ərköyünü oldu. Zümü bir daha əvvəlki utancaq, ürkək, adamayovuşmaz Zümü olmadı. Bəzən huşunu itirib, bir neçə saat səssiz quzuya dönür, bəzən bağırtısını bütün kənd eşidirdi. Xətrinə dəyən olanda adamın yeddi arxa dönənini qəbirdən çıxarıb, bir-bir söyürdü. Zümünün xətrinə dəyən adam nəinki onun, hətta bir müddət gərək kəndin gözünə görünməyəydi. Onu hər kəs sevirdi. Otuz bir ildə ərindən təhqir, şillə-yumruq yeyib, bir ayağı ata evində olan Çiçək də hər dəfə Zümünü görəndə gizli vicdan ağrısı keçirir, yaxınlaşıb, Zümünü qucaqlamaq, oxşamaq istəyirdi. Həmişə hirsli, dəlisov görünən Zümü onu görəndə ipəyə dönür, gözləri ilə danışırdı sanki. Onun Çiçəyə olan sevgisini bütün kənd bilirdi, elə Çiçəyin adamlıqdan, vicdandan uzaq əri də köhnə tarixçədən məlumatlı idi. Lakin arvadını Zümüyə qısqanmağı özünə yaraşdırmır, hətta arada Çiçəyi daha çox incitmək üçün Zümünü ələ salır, təhqir etməyə çalışırdı. Bir dəfə dözməyib, Zümünü müdafiə edərək, onun ərindən daha yaxşı kişi olduğunu deyəndə isə daha qəddarca döyülmüş, çölə atılmışdı. Gecə vaxtı evdən çıxıb, həmişəki kimi ata evinə yox, Zümünün tək-tənha, yalquzaq həyatı yaşadığı evinin qapısını döymüşdü. Qapısı gecə-gündüz açıq olan Zümünü qucaqlayıb, hönkürmüşdü. Zümü də ona çay gətirmiş, üz-gözünün qanını silmişdi. Çiçək o gecə ömründə görmədiyi kişi qayğısını, ən şirin yuxusunu görmüşdü. Səhər hamı yuxudaykən, üzünə üz çəkib, yenə çöl donuzundan fərqlənməyən ərinin, ana gözləyən balalarının yanına qayıtmışdır.\nDüz otuz bir illik məşəqqətli ailə həyatından sonra qəfil, həyətdəki tut ağacının altındaca yıxıldı Çiçək. İki gün nəfəsi üstündə olsa da, gözünü açmadan dünyadan köç etdi. Hərə bir söz danışırdı, guya son nəfəsdə Zümünü çağırırmış. Günlərlə ayağı qəbiristanlıqdan yığılmayan Zümü, kimin həyətində hansı gül-çiçək xoşuna gəlirdisə dərib, Çiçəyin qəbri üstünə aparırdı. Artıq Çiçəyin qəbri üstündə güllərdən təpə yaranmışdı. Sevdiyi qadının məzarından ayrılıb, ondan o qədər də uzaqda olmayan anası Mələyin məzarını ziyarət edir, saatlarla öz-özünə nəsə danışırdı. Bir az gec olanda, Dilavərin ürəyi dözmür, gedib, gətirir, məcbur çörək yedirirdi. Zümü üçün hər yerdə çörək vardı, bütün qapılar üzünə açıq, hər evin sevimlisi idi. Amma Zümü heç vaxt kiminsə evinə üz tutmaz, sadəcə gətirilən yeməklərdən yeyər, hələ gətirənə “sağ ol” da deyərdi. Məclislərdə Zümünün başqa yeri vardı, hər kəs bu ata-anadan yetim, sevgidən-ailədən yarımayan, yarımcan adamın xətrini xoş etməyə çalışırdı.\nKəndə yaxınlaşdıqca İlyasın həyəcanı artır, dərsini yaxşı bilməyən şagird kimi utancaqlıq hissi keçirirdi. Nə deyəcəkdi? Nədən başlayacaqdı? Keçən illərin hesabını balalarına necə ödəyəcəkdi? Düz qırx altı il sonra sinif yoldaşına yazdığı məktub, kəndi bir-birinə qatmışdı. 1944-cü il İkinci Dünya müharibəsində ölüm xəbəri çıxan, yas məclisi qurulan İlyas “dirilmişdi”. Vicdan əzabı çəkirdi, tifil Mələk onun həyatda olduğunu bilmədən dünyadan köçmüşdü. İndi yazdığı məktublara Dilavərin qısa, soyuq cavablarını oxuyub, qınaya bilmirdi. Niyə bağışlasın, necə bağışlasın?\nO, 1942-ci ildə əsgərliyə çağırılanda Dilavərin üç yaşı vardı, Mələksə Zümüyə hamilə idi. Mələklə anasının istəyi ilə ailə qurmuşdu. Bu dilsiz-ağızsız, sakit, qarabuğdayı gəlini tək qoyub, getməyə ürəyi razı olmasa da, bir də gözünü müharibənin, odun-alovun içində açmışdı.\nZümrəddin İlyasın atasının adı idi, kişi oğluna bu adı qoymasını o zaman Mələkdən özü xahiş etmişdir. O, müharibəyə getdikdən beş ay sonra doğulmuşdur Zümü. Cəmi iki il sonra İlyasın ölüm xəbərini almışdılar. Sarsılmışdı Mələk. Təkbaşına iki övlad böyüdən, həyatın istisinə-soyuğuna, bərkinə-boşuna düşən qadın böyük oğlu Dilavərin toyundan cəmi iki ay sonra, qəfil dünyasını dəyişmişdir. Elə o gündən onsuz da Zümüyə ata olan Dilavər, bu dilsiz, çəkingən oğlana həm də ana əvəzi oldu. Zümünü təkcə kiçik qardaşı kimi yox, oğlu kimi sevirdi. Uşaq vaxtı məktəbdə, çöldə-bayırda qoruduğu Zümünü indi də həyatın özündən qorumalıydı. Bir də kaş ki, Çiçəyin bu lənətəgəlmiş sevgisi olmayaydı! Dilavərin Çiçəkdən zəhləsi gedirdi. Nə qədər fağırlaşsa, nə qədər sınsa da, hətta saçlarına vaxtından əvvəl dən düşüb, qocalsa da Çiçək onun nəzərində tərtəmiz sevgini tapdalayıb, çöl donuzundan fərqlənməyən meşşan gədəni seçən acgöz qadından başqa bir şey deyildi. Zümünün başına gələn faciənin kökündə də bu qızın olduğunu zənn edirdi. Qızdırmalı, huşsuz Zümünün “Çiçək” deyə sayıqlamasını dəfələrlə eşidib, ağlamışdı. Çiçək otuz bir ildə, iki balasına görə cəhənnəm odunda yanıb, dünyasını dəyişmişdi. Zümü ağlı başında olarkən sevdiyi bu qızı, ağlı başından getdikdən sonra da unutmamışdı. Dilavərə elə gəlirdi ki, Çiçək Zümünün ağıllı vaxtlarının yeganə yadigarı idi.\nAnqel ətrafa maraqla baxırdı, Bakı ona keçmiş zamanı xatırladırdı. Köhnə binalar, nəm küçələr, küləkli yağış ona bir az darıxdırıcı gəldi. Atası ona Bakının çox küləkli olduğunu demişdi, demək bura idi “küləklər şəhəri”. Və bu məşhur “küləklər şəhəri” onun atasının Vətəni idi. Onlar elə bu gün kəndə yola düşəcəkdilər. İlyas bir az öncə oğlu Dilavərlə danışdı, səsi pis gəlirdi.\nKəndin ayağında onları ağ maşın gözləyirdi. Taksi ağ maşına yaxınlaşdıqca İlyası həyəcan bürüyürdü. Maşından birinci düşəni əvvəl tanımadı. Yetmiş yaşlarında, təxminən onunla həmyaşıd bu adam deyəsən Asif idi. Sinfin sevimlisi, çoxdanışanı, zarafatcıl Asif. O şux, hündürboy cavan oğlanın indi saçları ağarmış, üzünə qırışlar düşmüş, bir neçə nəvənin babasına dönmüşdü. Qucaqlaşdılar. Asif ağlayırdı.\nSanki bütün kənd Zümünün həyətində idi. Zümü İlyasın ata evində yaşayırdı deyə həyətin hər künc-bucaqı ona doğma gəlirdi. 1942-ci ildən çıxmışdı bu evdən, düz 46 il əvvəl! O zaman Zümü hələ anadan olmamışdı, Mələk arxasınca su atmışdı. Böyük oğlu Dilavər artıq əlli yaşlarında, iki nəvə sahibi baba idi. Soyuq görünməyə çalışsa da, simasındakı kövrəklik uzaqdan hiss olunurdu. Hamı İlyasla hörmətlə görüşür, maraqla yanındakı sarışın qızına baxırdılar. Kənd qadınları qızın üzündən öpür, xoş gəldin edirdilər. Anqel isə heç nə başa düşmədiyi üçün yalnız gülümsəyirdi. Ata-anasının yeganə övladı olan Anqelə qardaşları ilə görüşmək qəribə hislər yaşadırdı. Yolda atasından Zümünün həyatını eşitməsi qızı xeyli üzmüşdür. İndi hər ikisi Zümünün yatdığı otağa can atırdı.\nİlyas yataqda heysiz uzanan oğlunu görəndə diksindi. Sanki qarşısındakı oğlu yox, atası idi. Bu saç-saqqalına dən düşmüş, arıqlayıb çöpə dönmüş adam elə bil atası idi. Yaxınlaşıb, çarpayının bir tərəfində oturdu. Soyuq əllərini oğlunun isti, ağappaq əllərinə toxunduranda, səksəndi Zümü. Gözlərini açdı. Onu çoxdan tanıyırmış kimi, gülümsəyib: “Səni yuxuda o qədər görürdüm ki... Amma indi qocalmısan” - dedi. İlyas anlayırdı ki, o, uşaqlarının nəzərində Mələyin onlara şəkillərdə göstərdiyi kimi cavan qalıb. Oğlunun gözlərindəki ölüm əzabına dözə bilmədi, hönkürdü. Əyilib, balasının qırov düşmüş saçlarından, üz-gözündən öpdü. Zümüdən sanki Mələyin qoxusu gəlirdi. Bəlkə də qoxu otaqdan gəlirdi və illər o qoxunu aparmamışdı deyə İlyas özünü keçmişə düşmüş kimi hiss etdi.\nAxşam düşmüşdü. Həyətdə süfrə açılmışdı, samovar qaynadılırdı. Hamı gələn qonağın başına toplanmış, maraqla onu dinləyirdilər. Kənd əhlinin istiqanlılığı, səmimiyyəti İlyası kövrəldir, danışmağa çətinlik çəkirdi. Anqel içəridə qardaşına yemək yedirirdi. Zümü demək olar heç nə yemirdi. İçdiyi su belə boğazından əzabla keçirdi deyə, Anqelin ona ürəyi acıyırdı.\nArtıq doqquz gün idi kənddə idilər. Bu günlərdə İlyas Dilavərin ailəsinə isinişmiş, onun üç oğul və iki nəvəsinə doğmalaşmışdı. Dilavərin böyük oğlu evli idi, kiçik oğlu babası ilə getmək istəyirdi. Qərbdə təhsil almaq istəyən gənc üçün babasının “dirilməsi” əsl surpriz olmuşdur. Sevincindən yerə-göyə sığmırdı. İlyas onunla adaş olan nəvəsini özü ilə aparmaq üçün Dilavəri razı salmağa çalışırdı. Lakin bilirdi ki, bu o qədər də asan olmayacaq.\nDilavərin evi kəndin ətəyində idi, ata evində qalan Zümüyə nə qədər gəlib yalvarsa da, onlarla yaşamasını istəsə də qardaşı razı olmamışdı. Nə də yanında kiminsə qalmasını istəyirdi, Zümü artıq təkliyə öyrəşmişdi.\nLakin indi hamı Zümünün yanında idi. Hamı bilirdi ki, Zümü həyatla vidalaşır. Onsuz da beş il idi yaşamırdı, Çiçəyi solmuşdu. Bir səhər hər kəs Dilavərin həyat yoldaşının səsinə oyandı, Zümü ayılmırdı... Və bir daha da ayılmadı! Heç yarım saat keçməmiş bütün kənd Zümünün həyətində idi. Hamının üzündə təəssüf, gözündə yaş vardı. Hamının onunla bağlı xoş xatirəsi, xoş sözü vardı. Zümünü Çiçəyə yaxın, anası Mələyin yanında dəfn etdilər. İlyas ürəyində min dəfə Mələkdən əfv dilədi, hönkürüb, ağladı.\nİlyas iki ay kənddə qaldı, Zümünün yas mərasimi bitdikdən sonra da geri, səssiz, sakit həyatına qayıtmaq istəmirdi. Ona bu kəndin daşı da, torpağı da doğma idi, lakin qızı Anqel getməliydi. Qızı üçün Vətən bura deyildi, hiss edirdi ki, Anqel darıxır.\nTəyyarədə iki yad insan kimi oturmuşdular, danışmaqdan qorxur, xəyallardan ayrılmaq istəmirdilər. Anqelin qulaqlarından atasının hönkürtüsü getmirdi, anlayırdı ki, atası qəlbən bu ölkəyə, bu dağ kəndinə, o kənddə yaşayan doğmalarına bağlıdır.\nAnqel haqlı idi, İlyasın bütün fikri kənddə, Dilavərin yanında idi, onu tək qoyub, gedirdi. Hələ Zümünün əzabdan imdad diləyən gözlərini xatırladıqca dərddən əriyirdi. “Mənim balaca balam, bu nə həyat idi sən yaşadın, bu nə əzab idi, bağışla məni, mənəm günahkar”. Özündən asılı olmadan gözündən yaş süzülür, nəfəsi daralırdı. Artıq təyyarənin pəncərəsindən Almaniyanın xalça kimi düzülmüş səliqəli sahələri görünür, göz oxşayırdı. Anqel aşağı baxmaq bəhanəsi ilə atasına doğru əyildi, ağladığını hiss edirdi deyə atasını qucaqlayıb, başını onun çiyninə qoydu.\n- Gedəcəyik, ata, biz yenə Azərbaycana qayıdacağıq, mən qardaşlarımı unutmayacam.\nLakin İlyas bir daha Vətənə dönə bilmədi, cəmi yeddi ay sonra ürək çatışmazlığından dünyasını dəyişdi və elə uzaq ölkədə - Almaniyada da dəfn olundu. Anasından sonra atasını da itirən Anqel yaşadıqlarının təsirindən uzun müddət çıxa bilmədi, ciddi əziyyət çəkdi.\nSonralar Dilavərin nəvələri Almaniyaya gələcəkdilər, Anqel onlara təhsil almaları üçün xeyli köməklik edəcəkdi.\nBunlar isə çox illər sonra olacaqdı...


Koronavirus və qrip bu payızda birlikdə HÜCUMA KEÇƏCƏK | Hokm.Az\n25 Sentyabr 2021 - 13:12 345\nHokm.az xəbər verir ki, bu barədə rusiyalı immunoloq Vladislav Jemçuqov “İzvestiya”qəzetinə açıqlamasında deyib.\n“Ola bilsin ki, viruslar “razılaşıb” ki, kifayət qədər sakit bir yerdə yaşasınlar. Keçən il qrip epidemiyası olmadı, amma düşünürəm ki, bu daha çox qüvvədə olan məhdudlaşdırıcı tədbirlərə görə baş verdi, qrip vuruslarının heç bir şansı olmadı” , – həkim vurğulayıb.\nÜmumdünya Səhiyyə Təşkilatı (ÜST) bu il yayıla biləcək qrip virusunun əvvəllər populyasiyada yayılmayan iki A növü də daxil olmaqla dörd ştammını təsbit edib. Həkimlər insanları həm qripə, həm də koronavirusa qarşı peyvənd edilməyə çağırırlar.publika.az


Azərbaycana daha bir ölkədən kütləvi turist axını gələcək - XƏBƏR - FİNS.AZ TURİZM\nAzərbaycana daha bir ölkədən kütləvi turist axını gələcək\nMilli Turizm Təbliğat Bürosunun dəstəyi ilə Bakı şəhərində Azərbaycan və Çin turizm şirkətləri arasında əməkdaşlıq haqqında saziş imzalanıb. Turizm.fins.az xəbər verir ki, sağlamlıq turizmi sahəsində ixtisaslaşan bu şirkətlər ilk dövrdə Azərbaycana Çindən 2 min nəfərə yaxın turistin səfərini təşkil etməyi nəzərdə tutub. Yerli bazarı araşdıran çinli mütəxəssislərin rəyinə görə onların vətəndaşlarını daha çox Naftalan cəlb edəcək.\nMilli Turizm Təbliğat Bürosundan verilən məlumata əsasən, tur paketlər 12 günü əhatə edəcək və bu müddət ərzində çinlilər Bakı və Naftalanda olacaqlar. Çinli mütəxəssislər vurğulayır ki, il ərzində təxminən 1 milyon çinli sağlamlıq turizmi məqsədilə ölkədən çıxır. Onlar daha çox orta və yaşlı nəslin nümayəndələridir.\nQeyd edək ki, əvvəllər çinli turistlər daha çox ümumi Cənubi Qafqaz vahid tur paketi çərçivəsində ölkəmizə səfər edirdilər. Yeni sazış isə yalnız Azərbaycana gəlişi nəzərdə tutur.\nMilli Turizm Təbliğat Bürosunda Çin bazarının prioritet istiqamət olduğunu vurğulayırlar. Ötən ildən Azərbaycanın turizm potensialı daha intensiv təbliğ edilir. Azərbaycana sosial media jurnalistləri, blogerlər, turagentlər dəvət edilir, Çinli partnyorlara geniş layihələr qurulur. Məhz bunun nəticəsi olaraq yeni saziş də ərsəyə gəlib.\n2017 ildə Azərbaycana gələn Çin vətəndaşlarının sayı 10258 nəfər təşkil edib.\nMilli Müstəqillik Günümüz Mübarək!\nAzərbaycanın bu kəndi Avropanın 10 ən yaxşı turizm məntəqəsindən biridir\nŞəkiyə səyahət zamanı bu oteldə cəmi 60 manata istirahət et\n"Qalaaltı Hotel & Spa"da ilin kampaniyası - 3 günlük QİYMƏTLƏR\nİki ildir ki, səbirsizliklə gözlənilən "Khabib vs McGregor" döyüşünü izləmə şansı - BİLETLƏR\nYıldız Tilbenin Bakıdakı konsertinə 5 gün qaldı - BİLET QİYMƏTLƏRİ\nBakıdan Avropaya dünyanın ən yaxşı hava yolu ilə səyahət et - QİYMƏTLƏR\nİstanbulun Yeni Hava Limanından endirimli qiymətlərlər - 164 MANAT\nTurizmlə bağlı qanun layihəsindən xəbər var\n"Sumgayıt Texnologiyalar Parkı" işçi axtarır - VAKANSİYA


22 Aprel 2018 06:51\nPublika.az xəbər verir ki, bölgənin iqlimindən asılı olaraq həmin çiçəklər bəzi yerlərdə qışda yarpaqlarını tamam tökür. Yazın əvvəlindən payızın axırlarına qədər çiçək açan həmin növün kiçik, tünd yaşıl yarpaqları, xoş ətirli bəyaz çiçəkləri var. Çiçəkləri beş tac yarpaqdan ibarətdir.\nYasəmən gülünün suyu da şəfa mənbəyidir. Onun suyu saçlara parlaqlıq verir, onları günəş şüasından qoruyur. Enliyarpaq yasəmənin yarpaqları dəri xəstəliklərində, ağız yaraları və diş ağrısı zamanı faydalı təsir göstərir. Çiçəklərinin suyu ilə yorğun gözlərin yuyulmasında istifadə edilir. Yasəmən ətri əsəbləri sakitləşdirir. Yasəmən gülünün cövhərindən bir çox üz və saç maskalarında da istifadə olunur. (Azərtac)


quran in azerbaijani ǀ Al-Qalam – Quran translations in many languages\nNun! And olsun qələmə və (mələklərin) yazdıqlarına (yaxud lövhi-məhfuzda yazılanlara) ki,\nSən (ya Rəsulum!) Rəbbinin ne’məti sayəsində divanə deyisən!\nVə həqiqətən, səni minnətsiz (tükənmək bilməyən) mükafat gözləyir!\nŞübhəsiz ki, sən böyük bir əxlaq üzərindəsən!\n(Tezliklə) sən də görəcəksən, onlar da görəcəklər,\nHansınızın divanə olduğunu!\nHəqiqətən, sənin Rəbbin öz yolundan çıxanları da, doğru yoldan olanları da ən gözəl tanıyandır!\nElə isə (ya Peyğəmbər! Allahın ayələrini) yalan sayanlara itaət etmə!\n(Müşriklər) istərdilər ki, sən onlara yumşaqlıq göstərəsən, onlar da sənə yumşaqlıq göstərsinlər! (Sən onların bütləri barəsindəpis söz deməyəsən, onlar da sənə əziyyət verməsinlər və ya sən onların bütlərinə tapınasan, onlar da sənin Allahına ibadət etsinlər!)\n(Ya Peyğəmbər!) İtaət etmə (yalan yerə) hər and içənə, alçağa;\nQeybət edənə, söz gəzdirənə;\nXeyrə mane olana, (zülm etməkdə) həddi aşana, günaha batana;\nDaş ürəkliyə, (anlamaza və eyni zamanda) əsli-nəsəbi bilinməyən haramzadaya –\nO, mal-dövlət, oğul-uşaq sahibi olsa belə!\nAyələrimiz ona oxunduğu zaman o: “(Bunlar) qədimlərin əfsanələridir!” – dedi.\nBiz (tezliklə) onun burnuna damğa basacağıq!\nBiz vaxtilə o bağ sahiblərini imtahana çəkdiyim kimi, bunları da (Məkkə mürşiklərini də) imtahana çəkdik. O vaxt (o bağ sahibləri) səhər açılanda (onun meyvələrini) mütləq dərəcəklərinə and içmişdilər.\nVə heç bir istisna yeri də qoymamışdılar (inşallah deməmişdilər).\nOnlar yuxuda ikən (ya Peyğəmbər!) sənin Rəbbindən o bağa bir bəla gəldi.\nVə o (yanıb) qapqara qaraldı (külə döndü).\nOnlar səhər qalxıb bir-birini belə səslədilər:\nƏgər (məhsul) yığacaqsınızsa, bağınıza tez gedin!“\nNəhayət, yola düşdülər, (yol boyu) bir-birinə xəlvətcə belədeyirdilər:\n(Elə edin ki) bu gün orada yanınıza heç bir yoxsul soxulmasın!\nOnlar (yoxsulları) bağa buraxmağa qadir olacaqlarını güman edərək erkən getdilər. [Və ya: Onlar gücləri yetdiyi halda (yoxsulları) yardımdan məhrum etməkdən ötrü sübh tezdən yola düzəldilər]\n(Bağı) bu vəziyyətdə (yanıb külə dönmüş) gördükdə dedilər: “Yəqin ki, (yolumuzu) azmışıq!\nXeyr, biz (bağımızın bərəkətindən) məhrum olmuşuq!“\nOnların ən ağıllısı (və insaflısı) dedi: “Məgər mən sizə (Allahı) həmd-səna ilə təqdis etməli olduğunuzu demədimmi?!“\nOnlar: “Rəbbimiz pakdır, müqəddəsdir! Həqiqətən, biz zalım idik!” – dedilər.\nOnlar bir-birini danlamağa başladılar.\nVə dedilər: “Vay halımıza! Biz azğınlıq (tüğyan) edirdik.\nOla bilsin ki, Rəbbimiz (tövbəmizi qəbul buyurub) onun əvəzinəbizə daha yaxşısını versin. Biz Rəbbimizdən (bizi bağışlamasını, bizə mərhəmət əta etməsini) diləyirik!“\n(Dünyadakı) əzab belədir. Şübhəsiz ki, axirət əzabı daha şiddətlidir. Kaş biləydilər!\nHəqiqətən, Allahdan qorxub pis əməllərdən çəkinənləri Rəbbi yanında Nəim cənnətləti gözləyir!\nMəgər Biz müsəlmanları kafirlərlə eynimi tutacağıq?!\n(Ey kafirlər! Siz dünyada yoxsul mö’minlərdən var-dövlətcə üstün olduğunuz kimi, axirətdə də onlardan üstün olacağınızı, yaxud ən azı onlarla eyni olacağınızı iddia edirsiniz). Sizə nə olub, necəmühakimə yürüdürsünüz?\nYoxsa (Allahdan nazil olmuş) bir kitabınız vardır ki, (bunları) orada oxuyursunuz?!\nYaxud orada bəyənib seçdiyiniz hər şeyin sizin olacağı yazılmışdır?!\nVə ya hökm edib istədiklərinizin sizin olacağınıza dair Bizdən qiyamət gününədək davam edəcək əhd almısınız?!\n(Ya Peyğəmbər!) Onlardan soruş ki, hansı biri buna zamindir?\nYoxsa onların (axirətdə müsəlmanlardan üstün və ya onlarla eyni olacaqları barədəki iddialarını təsdiq edən) şərikləri vardır?! Əgər doğru deyirlərsə, qoy şəriklərini gətirsinlər!\nİş çətinləşəcəyi (baldırlar açılacağı,lüt-üryan vəziyyətdəqiyamətə gedəcəkləri, qiyamət bütün dəhşəti ilə görünəcəyi, həqiqət aşkar olacağı) və səcdəyə (namaza) də‘vət olunacaqları gün onlar (səcdə etməyə) qadir olmayacaqlar.\nGözləri zəlilcəsinə yerə dikiləcək, özlərini də zillət bürüyəcəkdir. Halbuki onlar (dünyada) sağlam olduqları ikən səcdəyə də‘vət olunurdular.\n(Ya Peyğəmbər!) Artıq bu kəlamı (Qur’anı) yalan sayanları Mənətapşır. Biz onları özləri də bilmədən tədriclə əzaba giriftar edərik.\nOnlara (daha çox günaha batmaq üçün bir müddət) möhlət verərəm. Həqiqətən Mənim əzabım dözülməz dərəcədəşiddətlidir.\nYoxsa sən (risaləti təbliğ etmək müqabilində) onlardan ücrət (muzd) istəyirsən və onlar ağır borc yükü altında qalıblar?!\nYoxsa qeyb (lövhi-məhfuz) yanlarındadır və onlar (səninləmübahisə etdikləri məsələləri, qiyamət günü kafirlərin Allah yanında mö’minlərdən üstün olacağını oradan öyrənib) yazırlar?!\n(Ya Rəsulum!) Sən öz Rəbbinin hökmünə səbr et və balıq sahibi (Yunis peyğəmbər) kimi olma (risaləti təbliğ etməyi yerəqoyma). O zaman o, (balığın qarnında) qəm-kədər içindəboğularaq (Rəbbinə) dua etmişdi.\nƏgər Rəbbindən ona bir mərhəmət (ne’mət) yetişməsəydi, o, məzəmmət olunaraq quru yerə (səhraya) atılacaqdı.\nAmma (tövbə etdikdən sonra) Rəbbi onu (?z bəndələri içərisində) seçdi və salehlərdən (peyğəmbərlərdən) etdi.\n(Ya Peyğəmbər!) Həqiqətən, kafirlər Qur’anı eşitdikləri zaman (sənə olan həsədlərindən və qəzəblərindən dolayı) az qala səni gözləri ilə yeyələr. Onlar (sənin barəndə): “O divanədir!” – deyirlər.\nHalbuki bu (Qur’an) aləmlərə (insanlara və cinlərə) ancaq bir öyüd-nəsihətdir! (Onun nazil olduğu kimsə heç vaxt divanə ola bilməz!)


00:06 12 May 2021\nQurumun Mətbuat xidmətinin məlumatına görə, görüşdə ölkələrimiz arasında dostluq və qardaşlıq əlaqələrinin yüksək səviyyədə olduğu, iqtisadi sahədə, xüsusilə də dağ-mədən sektorunda əməkdaşlığın genişləndirilməsi üçün böyük imkanların mövcudluğu qeyd olunub.\nDaha sonra “Eti Bakır” Səhmdar Cəmiyyətinin İdarə Heyətinin sədri Şeref Cengiz rəhbərlik etdiyi şirkət haqqında ətraflı məlumat verib. O, şirkətin Türkiyə və regionun mis hasilatı və metallurgiya sənayesindəki öncül mövqeyindən bəhs edib. Ş.Cengiz ötən ay Ankara şəhərində keçirilən Türkiyə-Azərbaycan biznes-forumu çərçivəsində Azərbaycan hökuməti ilə “Eti Bakır” Səhmdar Cəmiyyəti arasında əməkdaşlığa dair imzalanmış sazişin dağ-mədən sektorunda tərəfdaşlığa mühüm töhfələr verəcəyini qeyd edib.Türkiyəli qonaq mis yataqlarının işlənməsinə və metallurgiya sənayesinin inkişafına dəstək verməyə hazır olduqlarını bəyan edib.\nZakir İbrahimov Ali Baş Komandanın rəhbərliyi ilə Ordumuzun şanlı qələbəsi nəticəsində azad edilən Qarabağ regionunun böyük iqtisadi potensialının olduğunu, mövcud resursların dağ-mədən sektorunda ikitərəfli əməkdaşlıq üçün geniş imkanlar açdığını bildirib. İdarə Heyətinin sədri “AzerGold” QSC-nin dövlət şirkəti olaraq bu sahədə dost və qardaş Türkiyə şirkətlərinə hər zaman dəstək göstərməyə hazır olduğunu diqqətə çatdırıb.\nGörüşdə dağ-mədən sahəsində tətbiq olunan qabaqcıl texnologiyaların öyrənilməsi, geoloji kəşfiyyat işləri, yataqların resurs və ehtiyatlarının beynəlxalq standartlara uyğun qiymətləndirilməsi metodologiyaları və digər məsələlər ətrafında geniş fikir mübadiləsi aparılıb. Sonda təcrübə mübadiləsi çərçivəsində texniki heyətlərin qarşılıqlı tanışlıq səfərlərinin təşkil edilməsinə dair razılıq əldə olunub.


22 dekabr 2014-cü il tarixdə saat 07 radələrində Penitensiar Xidmətin 14 saylı cəzaçəkmə müəssisəsindən məhkum Babayev Elşad Səid oğlunun ölümü ilə bağlı daxil olmuş məlumata əsasən Qaradağ rayon Prokurorluğunun müstəntiqi tərəfindən məhkəmə-tibb ekspertinin və Ədliyyə Nazirliyinin Tibb Xidmətinin əməkdaşlarının iştirakı ilə hadisə yerinə və meyitə baxış keçirilmişdir.\nİlkin araşdırma ilə müəyyən edilmişdir ki, müəssisədə cəza çəkən bir qrup məhkum baş vermiş hadisədən istifadə edərək rejim qaydalarını pozmuş, əməkdaşların tələblərinə əməl etməyərək müəssisənin normal iş fəaliyyətinin pozulmasına yönəlmiş hərəkətlərə yol vermişlər.\nBununla əlaqədar E.Babayevin ölümünün səbəblərinin, habelə həmin məhkumların qeyd olunan hərəkətləri nəticəsində dəymiş ziyanın müəyyənləşdirilməsi məqsədilə müvafiq ekspertizalar təyin edilmiş, eləcə də müəssisə əməkdaşları və məhkumlardan izahatlar alınmış, E.Babayev barədə aidiyyəti sənədlər, o cümlədən tibbi sənədlər götürülmüş və digər zəruri prosessual hərəkətlər yerinə yetirilmişdir.\nPenitensiar Xidmət tərəfindən hadisə üzrə xidməti yoxlama və müvafiq təhlükəsizlik tədbirləri həyata keçirilmiş, toplanmış sənədlər aidiyyəti üzrə prokurorluğa göndərilmişdir.\nQaradağ rayon Prokurorluğunda faktla bağlı cinayət işi başlanmış, hazırda istintaq hərəkətləri davam etdirilir.


İran məsələsində Rusiya niyə ABŞ-a dəstək verdi?\n21 İyul 2015 - 04:36\nŞahin Cəfərli: “Rusiya beynəlxalq problemlərin həllində qlobal oyunçu kimi qalmaq, proseslərdəki yerini itirmək istəmir…”\nXəbər verdiyimiz kimi, iyulun 14-də uzun sürən danışıqlar prosesindən sonra İran və “altılıq” ölkələri arasında nüvə məsələsi ilə bağlı yekun razılıq əldə olunub. Bu razılaşma təxminən son 12 ildə İslam Respublikası ilə ABŞ başda olmaqla, Qərb dünyası arasında gərgin münasibətlər dönəminin rəsmən başa çatması hesab olunur.\nBir çox müşahidəçilərə görə, anlaşma İran və ABŞ arasında yaxınlaşmaya səbəb olacaq. çünki faktiki surətdə sanksiyaların götürüləcəyi təqdirdə bir sıra Qərb ölkələri, o cümlədən ABŞ-ın nüfuzlu enerji şirkətləri İranda iş görməyə başlayacaqlarını açıqlayıblar. Eyni zamanda embarqoların qaldırılması İranın Yaxın Şərqdə ABŞ-la əməkdaşlıq imkanlarını da genişləndirir. Bu barədə həm Amerika rəsmiləri, həm də İran prezidenti və rəsmilərinin optimist açıqlamaları var.\nBu arada ABŞ prezidenti Barak Obama İranın nüvə proqramı ilə bağlı əldə olunan tarixi sazişin detallarını açıqlayıb. Obama qeyd edib ki, razılaşma İranın uran ehtiyatlarının 98 faiz azaldılması, zənginləşdirilmiş uranın istehsalında istifadə olunan sentrafuqların sayının 20 mindən 6 minədək azaldılmasını və İranın yaxın 15 il ərzində, ümumiyyətlə, bu tip reaktor tikməməsini nəzərdə tutur. Bu proses İranın obyektlərini daim yoxlayacaq Atom Enerjisi üzrə Beynəlxalq Agentliyin hərbi ekspertlərinin nəzarətində olacaq.\nObama xəbərdarlıq edib ki, razılaşmada əks olunan müddəalardan hər hansı biri pozularsa, İrana qarşı bütün iqtisadi sanksiyalar qüvvəyə minəcək. Oxşar xəbərdarlığı İranla danışıqların əsas “memarı”, dövlət katibi Con Kerri edib. Yeri gəlmişkən, İranın ali dini lideri Ayətullah Əli Xameneyi də Tehranda Fitr bayramı namazı zamanı etdiyi çıxışında Qərbə xəbərdarlıq edib.\nİranın Qərbin təhdidləri qarşısında geri çəkilmədiyini qeyd edən dini lider bir daha nüvə silahının haram olması haqda fətvasını xatırladıb və İranın nüvə silahı əldə etmək fikrində olmadığını deyib. Ancaq eyni zamanda deyib ki, İranın Qərb qarşısında geri çəkilmək fikri yoxdur və Yaxın Şərqdəki ənənəvi müttəfiqlərini dəstəkləməkdə davam edəcək. O, açıq şəkildə bəyan edib ki, “amerikalılara etimad etmir”.\nAncaq sərt tonlu qarşılıqlı çıxışlara baxmayaraq, müşahidəçilərə görə, hər iki tərəf əldə olunan anlaşmaya sadiq olmağa çalışacaq. çünki anlaşma hər iki əsas tərəf, yəni ABŞ və İran üçün yeni imkanlar açır. Qarşılıqlı xəbərdarlıqlar isə ənənəvi müttəfiqlərə ünvanlanıb. Yəni hər iki tərəf keçmiş müttəfiqlərini itirmək niyyətində olmadığını büruzə verir.\nAnlaşmadan dərhal sonra B.Obama Səudiyyə Ərəbistanı kralı və BƏƏ əmiri ilə danışaraq anlaşma haqda məlumat verib. O cümlədən ötən gün ABŞ müdafiə naziri Eşton Karter İsrailə səfər edib. Bütün bu səfər və telefon diplomatiyasının əsas səbəbi Amerikanın region müttəfiqlərinin əndişələrini azaltmağa hesablanıb.\nAncaq bu gəlişmələrin fonunda ən çox diqqət çəkən detal Rusiyanın mövqeyi oldu. Məsələ burasındadır ki, Rusiya “altılıq” ölkələri ilə birlikdə İranla aparılan danışıqlarda iştirak edib. Və Moskva ənənəvi region müttəfiqinin ABŞ-la dostluq yolunu açan anlaşmaya mane olmayıb, əksinə, dəstək verib. Anlaşma əldə olunan kimi rəsmi açıqlama yayan prezident Putin özü də İran-“altılıq” razılaşmasını alqışlayıb.\nRusiyanın ənənəvi müttəfiqini az qala itirmək kimi yozulan Vyana anlaşmasına dəstək verməsinin səbəbləri xeyli dərəcədə maraq doğurur.\nSiyasi şərhçi Şahin Cəfərli deyir ki, Rusiyanın İranla Qərb arasında kompromisin əldə olunması prosesində müsbət iştirakı hər şeydən əvvəl bu ölkənin beynəlxalq proseslərdəki yerini qorumaq və gələcək regional təşəbbüslərdə rol almaq üçün zəmin hazırlamaq istəyindən irəli gəlir. Bundan başqa, ekspertə görə, anlaşmanın bir sıra detalları iqtisadi baxımdan Rusiya üçün əlverişlidir: “Məlumdur ki, Krımın ilhaqından və Donbas böhranından sonra Qərb Rusiyaya qarşı təcrid siyasəti yeridir. Rusiya “böyük səkkizlik”dən (G 8) kənarlaşdırılıb və bu qlobal beynəlxalq klub əvvəlki “böyük yeddilik” (G 7) formatına geri dönüb. Bundan başqa, Rusiyaya iqtisadi sanksiyalar tətbiq olunub və Qərbin maliyyə-texnologiya bazarları Moskvanın üzünə demək olar ki, bağlanıb. İran məsələsində qeyri-konstruktiv mövqe tutması Rusiyanın beynəlxalq təcridini heç şübhəsiz, daha da gücləndirərdi və Qərbin bu ölkəyə təzyiqlərinin daha da artmasına səbəb olardı. Halbuki Rusiya beynəlxalq problemlərin həllində qlobal oyunçu kimi iştirak etmək arzusundadır və Vyanadakı yekun fotoda yer almaq bu baxımdan onun üçün vacib idi. İrandan zənginləşdirilmiş uran çıxarılaraq Rusiyaya aparılacaq və əvəzində Rusiyadan bu ölkəyə təbii uran gətiriləcək. Bundan başqa, Rusiya Fordo nüvə obyektinin istehsal yönümünün dəyişdirilərək bu obyektin sənaye və tibbi məqsədli kimyəvi məhsullar istehsalı üzrə müəssisəyə çevrilməsində iştirak edəcək”.\nŞ.Cəfərli deyir ki, Moskvanın konstruktivliyinin başqa bir səbəbi İranla ikitərəfli münasibətlərin perspektivi ilə əlaqədardır: “İranla anlaşmanı pozmağa çalışması və ya prosesdən kənarda durması Moskvanın Tehranla münasibətlərinə və müvafiq olaraq regional nüfuzuna ciddi zərbə vurardı və onun manevr imkanlarını daraldardı. Rusiya yaxın gələcəkdə İranda həyata keçiriləcək müxtəlif iqtisadi layihələrdə iştirak etmək niyyətindədir və bu ölkəni silah satışı üçün əsas bazarlardan biri kimi görür. Düzdür, Vyana razılaşmasının şərtlərinə görə, İran qarşı tətbiq olunmuş silah embarqosu 5 il qüvvədə alacaq. Lakin bu müddətdə Rusiya ilə İrana arasında silah alqı-satqısına dair milyardlarla dollar dəyərində razılaşmalar əldə olunması üçün hər hansı maneə yoxdur və bu razılaşmalar silah embarqosunun ləğvindən dərhal sonra icra oluna bilər”.\nEkspertə görə, Rusiyanın digər marağı regional problem olan Suriya məsələsinin həllində aktiv rol almaq niyyəti ilə bağlıdır. Ş.Cəfərliyə görə, İranla “altılıq” arasındakı anlaşma Moskvanın Suriya məsələsinin çözümündə iştirakı üçün münbit zəmin hazırlamış oldu: “Böyük ehtimalla İran məsələsinin həllindən sonra Suriya probleminin həllində də Vaşinqtonla Moskvanın mövqeyi müəyyən qədər üst-üstə düşəcək. ABŞ-ın Əsəd rejimi ilə çox yaxın əlaqələri olan Kremlin diplomatik imkanlarından yararlanması istisna deyil. “İŞİD” təhlükəsi ilə mübarizə də ABŞ və Rusiyanın ortaq çalışma sahəsi ola bilər. Lakin bütün bunlar ABŞ-Rusiya münasibətlərində “bal ayı”nın başladığını söyləməyə əsas vermir. Müəyyən taktiki məsələlər\nin həllində mövqelərin uzlaşmasının qlobal rəqabətə ciddi təsir göstərəcəyini söyləmək hələlik tezdir.\nTəsadüfi deyil ki, Rusiya İran probleminin həllindən sonra ABŞ-dan Avropada raket hücumundan müdafiə sistemi qurmaq planından imtina etməsini gözləsə də, Vaşinqtondan gözlədiyi cavabı ala bilməyib. ABŞ bu planlarını həyata keçirəcəyini bəyan edib. Digər vacib problem isə Ukraynadakı Donbas münaqişəsidir. ABŞ Rusiyanın destruktiv təsiri nəticəsində bu münaqişənin yenidən alovlanacağı təqdirdə, bu ölkəyə qarşı növbəti, 4-cü sanksiya paketini tətbiq edəcəyini açıqlayıb. Rusiya-ABŞ (Qərb) münasibətlərinin sonrakı axarı Ukraynadakı proseslərlə bilavasitə əlaqəli olacaq”. (musavat.com)


Bosniya və Herseqovinanın Prezidentlik Şurasının üzvü: “Qarşımızda böyük qeyri-müəyyənliklər var”\n“Qarşımızda böyük problemlər, qeyri-müəyyənliklər var”.\nONA-nın məlumatına görə, bunu bu gün Bakıda keçirilən “Dünyanın yeni xarici siyasəti” mövzusunda VII Qlobal Bbakı Forumunda Bosniya və Herseqovinanın Prezidentlik Şurasının üzvü Sefik Dzaferoviç deyib.\nO bildirib ki, beynəlxalq müqavilələrə əsasən, silahlar məhdudlaşdırılsa da, indi fərqli problemlər ortaya çıxıb: “Bu aspektdə terrorizmi qeyd etmək olar. Biz qlobal problemlərin qarşısının alınması üçün səy göstərməliyik. Ölkələr təkbaşına bu problemlərin öhdəsindən ələ bilməz. Hər bir ölkə üçün əsas təhlükəsizlikdir və biz bunu qlobal platformada təmin edə bilərik. Yəni potensialımızı birləşdirərək problemlərin öhdəsindən gəlməyimiz mümkündür”.\nSefik Dzaferoviç qeyd edib ki, müasir təsirlərə və təhlükələrə qarşı müasir həllər tələb olunur: “Münaqişələr dünyanın məhvi ilə yekunlaşa bilər. Beynəlxalq hüquq bunun qarşısının alınması istiqamətdə səylərini gücləndirməlidir. Mənim ölkəm bunda maraqlıdır. Bosniya və Herseqovina beynəlxalq hüququn qorunmasında öz fəaliyyətini davam etdirir. Biz bununla yeni dünya qurulmasına nail ola bilərik”.\nTeqlər: VII Qlobal Bakı Forumu Sefik Dzaferoviç


05271 Ənvər Məmmədxanlı. Qızıl qönçələr - Həmişəyaşar hikmətlər - H. 1 OV WD\nƏdəbiyyat » VI sinif\nƏnvər Məmmədxanlı. Qızıl qönçələr. Hissə 1.\nTest ID - 87150\nMüəllif:Qonaq__9820775 (Əlavə edilib: 13.09.2016)\nƏnvər Məmmədxanlı neçənci ildə doğulub?\nTest ID - 87217\nMüəllif:Qonaq__17063999 (Əlavə edilib: 25.07.2016)\nAğır uşaq əməyi, talesiz uşaqların həyatı barədə bildikləriniz sizdə hansı hiss və düşüncə yaradıb?\nHeç bir hiss və düşüncə yaratmayıb\nBunun üçün fikirləşmək lazımdır\nBöyük hiss və düşüncə yaradıb\nTest ID - 80058\nMüəllif:Qonaq__2035320 (Əlavə edilib: 24.04.2015)\n"Qızıl qönçələr" hekayəsinin müəllifi kimdir?


Mərkəzi Bank haqqında qanun dəyişdirildi\n15 May 2015 12:41 (UTC+04:00)\nAzərbaycan Respublikasının Mərkəzi Bankı haqqında" Azərbaycan Respublikasının Qanununda dəyişikliklər edilməsi barədə Azərbaycan Respublikası qanununun layihəsi haqqında qanunda müzakirə edilib.\nİqtisadi siyasət komiotə sədri deyib ki, təklif edilən dəyişikliklər Mərkəzi Bankın kapital ehtiyatları ilə bağlıdır. Onun sözlərinə görə, layihə prezidentin təşəbbüsü ilə irəli sürülüb: “ Kapital ehtiyatlarının bazara buraxılmasının 15 % civarında olduğunu qeyd edir. Qanunun 12-maddəsinə təklif edilən dəyişikliklər texniki xarakter daşıyır. Dəyişikliklərdən sonra yenidən qiymətləndirmə zamanı mənfəət və zərər capital ehtiyatlarına əlavə ediləcək.\nZahid Oruc isə deyib ki, qanuna dəyişiklik çox önəmlidir. İki ay ərzində baş verənlər göstərir ki, qanunları çevik dəyişmək lazımdır. Bu sektorda aktivliyin ttəmin edilməsi üçün çevikliyə ehtiyac var.\nBiz son günlər ayrı-ayrı iş adamları ilə bağlı keçirilən həbsləri maliyyə bazarında sabitləşmə kimi qiymətləndiririk. Məclisdə keçirilən müzakirələr zamanı kredit faizləri ilə bağlı fikirlər səslənirdi. Qeyd olunurdu ki, vətəndaşlar krediti ödəyə bilmədiyi üçün evindən olurdu, ancaq həmin zaman bu sensasiyaya səbəb olmurdu. Ancaq indi saxlanılan şəxslərin müdafiəçiləri “biz hakimiyyətə gələndə varlı adamların hesabına kasıbların kredit problemlərini həll edəcəyik” deyən şəxslərdir.\nOqtay Əsədov deyib ki, iş adamlarının saxlanılması ilə bağlı ajotaj yaradanlar bəllidir. Bu məsələdə narahatlıq yoxdur. Onlar AVropa Yay Oyunları ilə bağlı da ajotaj yaradılar. Dövlət strukturları var, idarə edilməyən kreditlərlə bağlı tədbir görürlər. Heç bir ajotaj yoxdur.\nSonda qanun qəbul edilib.


Azərbaycanda hava dəyişəcək - ETSN-dən xəbərdarlıq\nAzərbaycanın rayonlarında, əsasən dağlıq və dağətəyi rayonlarda cənub-qərb küləyinin əsəcəyi, küləyin sürətinin arabir 18-23 m/s-dək güclənəcəyi gözlənilir.\nBAKI, 23 oktyabr - Sputnik. Oktyabrın 24-ü gün ərzində Bakı və Abşeron yarımadasında cənub-qərb küləyinin əsəcəyi, küləyin sürətinin 15-18 m/s, arabir 20 m/s-dək güclənəcəyi gözlənilir.\nSputnik Azərbaycan xəbər verir ki, bu barədə Ekologiya və Təbii Sərvətlər Nazirliyinin Milli Hidrometeorologiya Xidmətinin məlumatında deyilir.\nMəlumata görə, Azərbaycanın rayonlarında, əsasən dağlıq və dağətəyi rayonlarda cənub-qərb küləyinin əsəcəyi, küləyin sürətinin arabir 18-23 m/s-dək güclənəcəyi gözlənilir.\n19:11 26.11.2020 (Yenilənib 19:35 26.11.2020)\nBAKI, 26 noyabr - Sputnik. Bu ilin 26 noyabr tarixində Fransanın Azərbaycandakı Səfiri Zakari Qros Xarici İşlər Nazirliyinə çağırılıb.\nXarici İşlər Nazirliyinin Mətbuat xidməti idarəsindən Sputnik Azərbaycan-a verilən məlumata görə, görüşdə bu ilin 25 noyabr tarixində Fransa Senatı tərəfindən “Dağlıq Qarabağ Respublikasının tanınması zərurəti” adlı qətnamənin qəbul edilməsi ilə əlaqədar Azərbaycan Respublikası Xarici İşlər Nazirliyinin etiraz notasını Səfirə təqdim edilib.


Rusiyalı sərhədçilər Cənubi Osetiyada münaqişə zonasında qondarma sərhədi çəkiblər\nGürcüstanda Aİ müşahidəçilər missiyası təsdiq edir ki, son dövrdə rusiyalı sərhədçilər Cənubi Osetiyanın qondarma sərhədi yaxınlığında sərhəd çəpərləri çəkiblər ki, bu da Tbilisinin nəzarəti altında olan ərazinin təxminən 10 hektar azalmasına gətirib çıxarıb.\nRusiyanın işğalçı qüvvələri tərəfindən sərhədin 10 metr çəkilməsi barədə ilk xəbərlər Gürcüstan mətbuatında iyulun 3-də verildi. Gürcüstan mətbuatının məlumatına görə, “yaşıl banner” adlanan sərhəd nişanı Qori bələdiyyəsinin Berşueti kəndi yaxınlığında quraşdırılıb ki, nəticədə də təxminən 10 hektarlıq sahə Rusiyanın işğalı altına keçib.\nAİ-nin monitorinq missiyası yerində vəziyyəti öyrənərək təsdiq edib ki, iyun ayında qondarma sərhəd həqiqətən də Qduleti tərəfə çəkilib, amma hələlik son bir neçə həftə ərzində yeni “yaşıl banner”lərin quraşdırılması faktını təsdiq etməyib.\n“Aİ-nin monitorinq missiyası “yaşıl banner”lərin quraşdırılmasını doğru saymır. İstənilən formada maneələrin qoyulması ilə bağlı addımlar, o cümlədən də bu cür bannerlərin quraşdırılması sərbəst hərəkətə mane olur, həm də fermerləri öz torpaqlarını becərmə imkanlarından məhrum edir”, – Aİ müşahidəçilər missiyasının bəyanatında deyilir.\nBəyanatda həm də deyilir ki, bu məsələyə 11 iyul 2017-ci ildə Erqnetidə insidentlərin qarşısının alınması ilə bağlı görüşlərdə və sonrakı görüşlərdə baxıla bilər.


Yerləşmə yeri: Xətai metrosu,\nTəcili Metro Xətaidə 24/19 podmayak 5 otaqlı 226kv.m mənzil satılır. Mənzilin şəhərə və dənizə gözəl panoraması var. Binanın 2 sürətli lifti var və kart sistemi ilə işləyir. Binada qaz var. Yaxın vaxtdan binaya kupçada veriləcək (Hazırda binada kupça alanlarda var). Mənzil müqavilə ilə satılır. Xətaidə kvadratı 900 manata mənzil tapmaq mümkün deyil (Barter ilə alındığı və təcili olduğu üçün ucuz satılır). Yeri xətai metrosuna yaxın 5 dəqiqəlik məsafədədir. Mənzilin şəkilləri və planı göstərilib. Real alıcı olarsa qiymətdə razılaşmaq olar. Ətraflı məlumat üçün yanız real alıcılar zəng etsin.


Bakı, 21 aprel, SalamNews. Müasir dövrdə kitablar yalnız bilik mənbəyi kimi deyil, həm də estetik görkəmi, maraqlı tərtibatı və çox kiçik həcmi ilə də oxucuda maraq oyada bilir. Bu baxımdan Miniatür Kitab Muzeyinin Gəncə filialında saxlanılan “Qurani-Kərim” görənlərin marağına səbəb olur.\nSalamNews AZƏRTAC-a istinadla xəbər verir ki, muzeyin ekspozisiya zalında nümayiş etdirilən bu kitab özünün həcminə və çəkisinə görə Azərbaycanda mövcud olan ən kiçik Qurandır. Ölçüsü 2x3 santimetr nisbətində olan kitabın ümumi çəkisi 10 qramdır.


Boksçularımızdan möhtəşəm qələbə -5:0 (CANLI)\nMOİK 3-0 “Turan Tovuz”– Video icmal\n"Sumqayıt-2"dən darmadağın, MOİK-dən səfər qələbəsi\nMillimiz Finlandiyaya uduzdu\nQapıçıdan gözəl qol!(Video)\nJoze Alesio Da Silva: "Çətin qrupa düşmüşük"\nEmin Mahmudov: "Boavişta"da qala bilərdim"\nDaha bir klub I Divizionda iştirakdan imtina edib\nHakim-İnspektorlar Komitəsinin seminarı keçirilib!\n45-ci lisenziyanı qazandıq\n"Yuventus" Mbappeni transfer edə bilər\n(LAYİHƏ) Şəmkirdə uşaq futbolu – Tarixin yandırdığı ümid çıraqları - FOTOLAR\nBoksçularımızdan möhtəşəm qələbə -5:0 (CANLI)\nSM: Quba Olimpiya Kompleksində Azərbaycanın "Baku Fires" və Venesuelanın "Caciques Venezuela” komandaları arasında WSB Liqası çərçivəsində baş tutmuş döyüşlərin cavab qarşılaşmaları keçirilir. Sportmedia.az xəbər verir ki,\nöncə 49 kq çəki dərəcəsində Cavid Dadaşovla Martinez Kordova üz-üzə gəlib. Döyüşün ilk dəqiqələrindən qonaq komandanın boksçusunun üzü zərbələrdən qanamağa başlayıb, hakim artıq III raundda döyüşü saxlayıb və "Baku Fires"in heyətində debüt edən Dadaşovun texniki nokautla qələbəsini qeydə alıb - 1:0.\nII döyüş Məhəmməd Qurbanovla (56 kq) Villaviçenzio Rodriges arasında baş tutub. Bu döyüş də komandamızın qələbəsi ilə başa çatıb 2-0.\nNövbəti döyüşdə rinqə 64 kq çəki dərəcəsi də olan boksçular çıxıb - Heybətulla Hacəliyev - Arkon Dias. Açıq-aydın üstünlüyə malik olan boksçumuz sona qədər mübarizə apararaq qalib gəlib -3:0.\nIVdöyüş də yekunlaşıb. Jaba Xositaşvili ilə Barrera Korbaj arasında keçirilən döyüşdə də boksçumuz qalib gəlib - 4:0.\nSonuncu və ən maraqlı döyüş 91 kq. çəki dərəcəsində mübarizə aparan Əbdülqədir Abdullayevlə Villi Kyakone arasında olub. İlk dəqiqələrdəntəşəbbüsü ələ alan boksçumuz rəqibinə nakautla qalib gəlib -5:0.


Bizim Urmiye: Urmiye Gölünü əpridilmişliyimiz Qurutdu\nUrmu Gölünü əpridilmişliyimiz qurutdu\nUşaqlıqda qonşunun oğlu bir kərə mənlə savaşdı. Sonralar bir neçə dəyqəlik küçəyə qoyduğum çantamı məndən gizli olaraq təpiklədiyini duydum. Çantam o an özünə mənlik qazanmışdı. Artıq o çanta deyil idi. O, “mən” idi. O, çantamı deyil, məni təpikləmək istəmişdi. Bütün nəsnələr(əşyalar) beləcə canlılaşa bilir.\nAraz, yalnız xəzərə axan bir çay deyil. Bizim üçün varlığımızın bir parçasıdır. Anılarımızın tanığı(şahidi) , iştirakçısıdır. Bütün dağlar, çaylar, göllər beləcə kimlik qazana bilirlər, Ulusallaşırlar. Urmu gölü, şor suların yığıntısı deyil, ən şirin varlıqdır, ən acı gerçəklik...\nSon vaxtlar Urmiye Gölünün quruması nədəni haqqında bir çox yazılar, müsahibələr oxudum. Çıxış yollarını oxudum. İranda bənzər olayları, dünyada bənzər olayları oxudum. Oxşar sorunları necə çözdükləri haqqında bilgilər qazanmağa çalışdım. Çıxış yolları yox deyil idi, bu sorundan daha ağır örnəkləri İranda çözmüşlər. Sadəcə yollar bağlanılmışdı.\nUrmiye Gölünü heç bir sədd(bənd), heç bir quyu qurutmadı, günəş suyunu buxarlandırmadı. Onu səddlər deyil, sədd qurmaq düşüncəsi qurutdu. Səddlər, düşüncədən doğan işlərdir yalnız.\nUrmu gölü kimlik qazandı, o “biz”dir, o, “Azərbaycan”dır. O, artıq əpridilməyə məhkumdur. Kimliyimizi əpritməyə atılan addımlar kimi. Növbəti addımın qorxunc səsidir. O, kimliyilimizin parçasıdır. Əprildilmiş varlıqdır,YOXluqdur.\nUrmu gölü, mənim çantamdır...\nPosted by Umud Urmulu at 11:17 PM\nLabels: Araz, Azerbaycan, Çevre, Güney Azərbaycan, iran, lake urmia, Orumiyeh, Sədd, Urmiya, urmiye, urmu Gölü, Urumiye


"General Motors" 20 yeni elektrikli avtomobil istehsalına hazırlaşır - Bizim Səsimiz\nEv İqtisadiyyat “General Motors” 20 yeni elektrikli avtomobil istehsalına hazırlaşır\n“General Motors” 20 yeni elektrikli avtomobil istehsalına hazırlaşır\nBizimsesimiz.info // Dünyada “Toyota” və “Wolkswagen”dən sonra 9,5 mln. avtomobil satışı ilə 3-cü sırada yer alan ABŞ-ın “General Motors” şirkəti 2023-cü ilə qədər 20 yeni elektrikli avtomobil modeli istehsal edəcəyini açıqlayıb.\n“Report” “Habertürk” saytına istinadən xəbər verir ki, bu barədə açıqlamanı ABŞ-ın Detroyt şəhərində keçirilən mətbuat konfransında şirkətin müdür müavini Mark Reuss verib. Reuss yaxın 18 ayda 2 yeni elektrikli modelin satışına başlanacağını qeyd edib.\nKonfransda ən diqqət çəkən məqam isə M.Reussun “gələcək təmamilə elektrikli avtomobillərdə olacaq” deməsi olub.\nXatırladaq ki, hazırda şirkət elektrikli “Chevrolet Bolt” modelini istehsal edir. Onun ABŞ-da satış qiyməti 35 min dollardan başlayır və bir dəfəyə 383 km. yol qət edir. Elektrikli avtomobil bazarında isə liderlik “Nissan” şirkətinin “Leaf” modelinə məxsusdur.\nƏvvəlki məqaləİspaniya kralı Kataloniyada keçirilən referendumu tanımayıb\nNövbəti məqalədəGələcəkdə bu peşələr yox olacaq – siyahıda jurnalistlik də var


Açıq hava muzeyləri » Qadin.Net ~ İlk milli qadın portalı\n1- Storm King Art Center\n"Storm King Art Center" dünyanın ən yaxşı açıq hava muzeyi seçilib. Sənəti təbiət ilə birləşdirən "Storm King Art Center", 100-dən çox sənət əsərinə ev sahibliyi edir. Təbii təpələrdən, yaşıl otlardan, dərələrdən və yerli, xarici sənətkarların əsərlərindən ibarət olan "Sort King Art Center", sənətsevərlərin mütləq görməli olduqları yerlərdəndir.\n2- Hakone Open-Air Museum\nSənət, təbiət və memarlığın möhtəşəm uyğunlaşmasını "Hakone" açıq hava muzeyindən daha yaxşı göstərəcək bir yer yoxdur. Mükəmməl mənzərələr, mavi səma, uca dağlar bu açıq hava muzeyinin əsas hissələridir. Müasir və modern əsərlərin yer aldığı Hakone açıq hava müzeyi, Yaponiyanın Kanagawa əyalətində yerləşir və 1969-cu ildən bəri hər il minlərlə sənət əsərlərin ev sahibliyi edir.\n3- İnhotim Museum\nBraziliyanın qüruru İnhotim açıq hava muzeyi, bir çox fərqli sənət intizamının bir araya gəldiyi xüsusi bir meşədə yer alır. Müasir sənətin əsərlərini və müxtəlif botanika kolleksiyalarını sərgiləyən İnhotim, hər il minlərcə sənətsevərlərə ev sahibliyi edir. Müasir incəsənətin ən gözəl əsərlərinin sərgiləndiyi İnhotim, incəsənət və təbiətin möhtəşəm uyğunluğunu bir daha bizlərə göstərir.\n4- Gibbs Farm\nYeni Zellandiyada yerləşən "Gibbs Farm", heykəl kolleksiyaları ilə məşhur olan açıq hava muzeylərindən biridir. Muzeyin limanda yerləşməsi onu xüsusi edən səbəblərdən biridir. Limanın çətin hava şərtlərinə görə sənətkarlar bəzən su altında işləyir, bəzən isə şiddətli küləklərlə mübarizə aparmaq məcburiyyətində qalır. Gibbs 20 ildir müxtəlif sənətkarlara ev sahibliyi edir.


Salyanda dövlət büdcəsi hesabına 22 min manatlıq hədiyyə kimə alınacaq? » XalqXeber.Az | Son xeberler Azerbaycan xeberleri\nXalqXeber.Az » Bölgə » Salyanda dövlət büdcəsi hesabına 22 min manatlıq hədiyyə kimə alınacaq?\nVətən Müharibəsindən sonra ölkəmizə maddi baxımdan dəymiş zərərin az hiss olunması üçün bir az vicdanı olan məmurların korrupsiyadan müəyyən müddət olsa da əl götürəcəyi ehtimalı vardı. Bundan başqa, dövlət büdcəsinin də vacib istiqamətlərdə xərclənəcəyi güman edilirdi.\n“Yeni Sabah” bildirir ki, bu ehtimallar heç bir halda özünü doğrultmur. Konkret olaraq ötən gün Salyan rayon Gənclər və İdman İdarəsinin həyata keçirdiyi iki tenderlə bağlı müqavilə bağlaması bunu deməyə əsas yaradır. Bu iki tenderin mövzusu dövlətin indiki vəziyyətdə elan etdiyi prioritetlərə – şəhid ailələrinin, Vətən Müharibəsi iştirakçılarının vəziyyətinin yaxşılaşdırılması ilə heç uyğun deyil.\nBelə ki, müüqavilələrdən biri “medal və kubokların alınması”, digəri isə “hədiyyələrin alınması” haqdadır. Konkret olaraq İdarə medal və kuboklar üçün H-Aral şirkıətinə 20 600 manat, hədiyyələrin alınması üçün isə yenə də həmin şirkətə 22 125 manat pul ödəyəcək. Təsəvvür edirsiniz, 22 125 manatlıq hədiyyə… Salyan rayonunda. Bu hədiyyə nədən ibarət olacaq? Kim və ya kimlər üçün alınacaq?\nYəni 42 725 manat boş-boşuna “xərclənəcək”. Axı bu durumda kubok, medal və ya hədiyyələrin alınması bu dövlət qurumuna nə üçün lazımdır? Bunu heç bir cavabla əsaslandırmaq mümkün deyil…


Deputatlar şəhidin evini ziyarət ediblər - modern.az\n2 Avqust 2020, 22:50 | AKTUAL\nDeputatlar şəhidin evini ziyarət ediblər\nMilli Məclisin deputatları Qənirə Paşayeva, Anar İsgəndərov, Məşhur Məmmədov və “Regional Hüquqi və İqtisadi Maarifləndirmə” İctimai Birliyinin sədri Arzu Bağırova Tovuzda düşmən hücumunun qarşısını alarkən qəhrəmancasına şəhid olmuş mayor Anar Novruzovun Masallı rayonu Ərkivan qəsəbəsindəki evini ziyarət ediblər.\nModern.az xəbər verir ki, deputatlar şəhidin həyat yoldaşı, oğlu, bacısı, qardaşları ilə görüşüblər.\nDeputat Qənirə Paşayeva şəhid mayorun evini ziyarət etməyin, müqəddəs Qurban bayramı günü şəhidin ailə üzvləri ilə bir yerdə olmağın mənəvi borc və unudulmaz gün olduğunu deyib. Anar Novruzov kimi şəhidlərin milli sərvət olduğunu və onların şəhid olduqdan sonra da, qoyub getdikləri ömürlə, əcdadların hərbi ənənələrinə əsaslanan sərkərdəlik bacarıqlarının bir örnək təşkil etdiyini bildirib.\nƏn böyük qiymətin Tanrı tərəfindən – hərbçi istedadı, gözəl ailə, nüfuzedici şəxsiyyət və nəhayət şəhidlik mərtəbəsi ilə verildiyini deyən xanım Paşayeva, dövlətin, xalqın da öz şəhidini bağrına basdığının, xatirəsini uca tutduğunun qürurverici olduğunu deyib.\nDeputat Məşhur Məmmədov Azərbaycan – Ermənistan sərhədində erməni tərəfin törətdiyi təxribat vaxtı Tovuz rayonuna getdiyini, həmçinin mayor Anar Novruzovun silahdaşı olmuş, bu döyüşdə canlarını qurban vermiş digər şəhidlərin ailələrinin də ziyarət olunduğunu, belə ziyarətlərin davam edəcəyini və bu addımın bir mənəvi borc olduğunu bildirib.\nAnar İsgəndərov şəhid mayorun ailəsinin qayğıları ilə maraqlanıb.\nO, qeyd edib ki, şəhidlərimizin hər birinin ailəsi dövlətimizin ali rəhbərliyinin yüksək diqqətindədir və hər bir deputatın, məmurun da borcu, şəhid ailələrinə münasibətdə dövlət başçısından örnək götürməkdir.


Nquen Nqok Loan - Vikipediya\nNguyen Ngoc Loan (11 Dekabr 1930, Hué, Fransız Çinhindi (Vyetnam) –14 İyul 1998, Burke, Virginia, ABŞ), Cənubi Vyetnam Polis Rəisi.\n1968 – də Viet Kong - lu Nguyen Van Lem – in AP jurnalisti Eddie Adams və NBC kameramanı Vo Suu - nun gözü önündə başından vuruluraq öldürülməsindən saniyələr əvvəl çəkilən foto[]. Adamsın çəkdiyi bu rəsm insanların müharibə əleyhinə çıxmasında mühüm rol oynamışdır. Adams 1969 – cu ildə bu fotoya görə “Politser mükafatı” – na layiq görülmüşdür.\nNguyen Ngoc Loan, Vyetnam ordusunda general idi. Nguyen 1975 – ci ildə Saygonun məğlubiyyətindən sonra Cənubi Vyetnama sonra isə ABŞ – a qaçır və Virginiada şəhərətrafı Burke adlanan yerdə Rolling Valley Mall – da pizza restoranı açır. 1991 – ci ildə kimliyi bəlli olanda təqaüdə çıxmaq məcburiyyətində qalır. Fotoğraf Eddie Adams, həmin restorana son dəfə gedərkən tualetin divarında “Sənin kim olduğunu bilirik!” yazısının olduğunu deyib. Nguyen Ngoc Loan, Chinh Mai Nguyen ile izdivacından 5 övlad atası olur. 1998 – ci ildə 14 İyul ayında xərçəng xəstəliyindən vəfat edib.\nRəsmin Tarixi[redaktə | əsas redaktə]\n"Fotoda qətlə yetirilən adamın kimliyi ətrafında da dəqiq məlumat yoxdur. Belə ki, rəsmdə ki adamın Nguyen Van Lem və ya Viet Kong üzvü olan Le Cong Na olduğu iddia edilməkdədir. Hər iki Şəxsin ailələri rəsmdəki adamın öz qohumlarına bənzədiyini desələr də dəqiq məlumat əldə etmək olmayıb. Ehtimallara görə Lemin üzərində daha qətiyyətlə dayanılmışdır. Lem tutularaq Vyetnam Polis rəisi olan general Nguyen Ngoc Loan – a təhvil verilmişdir. General Nguyen Lemi Eddie Adams ve Vo Suu – un qarşısında şəxsi “revolver” – i ilə qətlə yetirmişdir. Cənubi Vyetnam mənbələrinin verdiyi məlumata görə Lem Viet Kong ölüm manqasının başçısı olub və həmin gün Cənubi Vyetnam Polis təşkilatının məmur və ya məmur ailəsi üzvlərini qətl etdiyi deyilir. Eyni mənbələrdə Lemin içində 34 məmur, məmur ailə üzvü meyitləri olan xəndəyin yaxınlığında tutulduğu deyilir. Cəsədlərinin bəzilərinin General Nyugenin köməkçisinə, yaxın dostunun ailəsinə, 6 – ı isə Xaç qardaşlarına məxsus olduğu bildirilir. Lem – in dul həyat yoldaşı ərinin Viet Kong üzvü olduğunu təsdiqləmişdir. Qətldən bir müddət sonar Cənubi Vyetnamlı bir məmur Lemin sadəcə siyasi etirazçı olduğunu demişdir. Fotoğraf Adams1969 – cu ildə Putilser Mükafatına layiq görülsədə fotonu çəkdiyinə peşman olduğunu bildirmişdir. Eddie Adams Time – a verdiyi müsahibədə belə demişdir: “ General Viet Konglunu öldürdü; Mən də kameramla general öldürdüm. Fotolar dünyada ən güclü silahlardır. İnsanlar onlara inanır, amma manipulyasiya olmasa belə forolar yalançıdırlar. Onlar sadəcə gerçəyin bir hissəsini deyirlər. Foto bunu deməmişdi: “Bir neçə Amerika əsgərini öldürən mənfur birini siz elə bir yerdə və zamanda general olaraq yaxalasanız nə edərdiniz?” Adams sonrada General Nyugenin ailəsinə verdiyi zərərlərə görə üzr istəmişdir. General Virginyadakı evində xərçəng xəstəliyindən vəfat etdiyini biləndə Adams demişdir: “O bir qəhrəman idi. Amerika buna ağlamalı idi. Onun belə hamıdan xəbərsiz aramızdan getməsini pisləyirəm”.\nNguyễn Ngọc Loan Türk dilində olan Wikipedia məqaləsi http://tr.wikipedia.org/wiki/Nguy%E1%BB%85n_Ng%E1%BB%8Dc_Loan\nMənbə — "https://az.wikipedia.org/w/index.php?title=Nquen_Nqok_Loan&oldid=4087610"\nBu səhifə sonuncu dəfə 3 oktyabr 2017 tarixində, saat 01:35-də redaktə edilib.


kiçik bürclər üçün bələdçiniz | bu axşam"\nİyun axşamı üfüqdən uzaq olmayan parlaq mavi-ağ ulduzu tapmaq üçün şərqə baxın. Aquila Qartal bürcündəki Altair ulduzu və Yaz Üçbucağının ən parlaq ikinci ulduzu. Özlüyündə möhtəşəm bir ulduzdur (Altair haqqında daha çox oxuyun), amma hələlik iki kiçik bürclərə bələdçi olaraq Altair haqqında danışaq. Kiçik bürclər adətən çox fərqli formalara malikdir. Delphinus Yunus və Ok Sagitta üçün doğrudur. Vulpecula Tülkü də göyün bu hissəsindədir, lakin forması o qədər də fərqli deyil.\nAnnie Lewis, İspaniyanın Madrid şəhərində, Yaz Üçbucağının parlaq ulduzları arasındakı kiçik bürcləri - Sagitta, Delphinus, Vulpecula -nı tutdu. Təşəkkür edirəm, Annie!\nBu kiçik bürcləri tapmaq üçün əvvəlcə tapınYaz Üçbucağı. Üç ayrı bürcdə üç parlaq ulduzdan ibarətdir. Lyra Arp bürcündə Vega var. Cygnus the Swan bürcündə Deneb var. Və Aquila Qartal bürcündə Altair ulduzu var. Yaz Üçbucağında Altair -ə diqqət yetirin. Sonra Altairdən təxminən bir əl genişliyində Delphinus, Sagitta və Vulpecula'yı tapmaq üçün əlinizi bir qol uzununa tutun. İyun axşamları, Yunus Altair'in solunda, Ok isə Altairin yuxarı solunda tapılır.\nQol uzunluğunda tutulan iki barmaq Delphinus və ya Sagitta ya da demək olar ki, örtülür. Buna baxmayaraq, bu kiçik ulduz nümunələrinin qaranlıq bir ölkə səmasında nə qədər yaxşı seçilməsi təəccüblüdür. Neçə Yunus ulduzu görə bilərsiniz? Bir hekayə, Delfinusda doqquz museyi təmsil etdiyi deyilən doqquz görünən ulduz olduğunu iddia edir.\nBu arada, Yunan səmavi irfanına görə, Sagitta, Herkülün Prometeyi qaraciyərini Kartal Aquila tərəfindən qoparmaqdan xilas etmək üçün istifadə etdiyi oxdur.\nAşağı xətt: İyun gecə səmasında bu kiçik bürcləri tapmaq üçün parlaq ulduz Altairdən istifadə edin. Delphinus Dolphin və Sagitta Arrow fərqli formalara malikdir və onları tapmaq olduqca asandır. Vulpecula Tülkü daha çətindir, amma cəhd etsəniz bunu görə bilərsiniz.\nSevgi üzümləri, arıları həyatını yudumlayaraq mumiyalar buraxır\nPanda həvəskarları: pandaları canlı izləyin, bütün günü panda kamerasında izləyin\nİlk insanlar Avstraliyada böyük heyvanları məhv etdilər


Bakıda uçqun olub, ölən və yaralananlar var |\nPaytaxtın Səbail rayon Polis İdarəsindən APA-ya verilən məlumata görə, hadisə Şıx qəsəbəsində, “Green City” istirahət mərkəzində qeydə alınıb. Tikilməkdə olan binada baş verən uçqun nəticəsində ölən və yaralananların olduğu bildirilir.\nFövqəladə Hallar Nazirliyindən APA-ya faktı təsdiqləyiblər. Bildirilib ki, hadisə yerinə cəlb edilən xilasedicilər dağıntılar altından 1 nəfərin meyitini çıxarıb. Hazırda xilasetmə işləri davam etdirilir.


Literaz.com | Sofi Oksanen. Qəfəsdəki adam (Fin dilindən tərcümə edən: İlahə Ucaruh)\nSofi Oksanen. Qəfəsdəki adam (Fin dilindən tərcümə edən: İlahə Ucaruh) Dünya Ədəbiyyatı\nBoyun əymiş Finlandiya Sovet ittifaqının uğur tarixçəsidir\nFinlandiya Milli Kitabxanasının “Writers and power in Europe” bayram seminarında eston mənşəlli məşhur Finlandiya yazıçısı Sofi Oksanenin oxuduğu “Qəfəsdə aslan” adlı məruzəsi Azərbaycan oxucularına təqdim edilir. Məruzədə Sovet ittifaqı zamanı zahiri müstəqillik əlamətlərini saxlamış Finlandiyanın, eləcə də Estoniyanın Rusiya ilə münasibətlərinə dair aktual mövzulara toxunulur.\nMəruzəsində Oksanen Finlandiya ədəbiyyatındakı söz ifadəsi tərzləri və böyük güclü qonşu dövləti hər zaman göz önünə alma siyasətini analiz edir. (Fin dilində boyunəymə, tabeləolma siyasətini ifadə edən “suomettuminen” sözü Azərbaycan dilində olmadığı üçün tərcümədə “boyunəymə” sözü işlədilir. (İngiliscə “finlandization”, rusca “финляндизация” sözləri mövcuddur... http://en.wikipedia.org/wiki/Finlandization)\nSofi Oksanen, Estoniya tarixinin qaranlıq səhifələrinə həsr etdiyi romanlar: “Göyərçinlər hara yoxa çıxdı?”, “Stalinin inəkləri”, “Təmizlənmə” (Türkiyyə türkcəsinə çevrilib:“Araf”) .\nMüstəqillik dövründə Estoniyada bioqrafiya bumu başlandı. Yaxın keçmişə qiymət verən memuarlar, avtobioqrafiyalar və elmi ədəbiyyat geniş vüsət aldı, fərdi təcrübələr ictimailəşdi. Müstəqillik — həm yazı dili və ictimai söz azadlığı, həm sovet senzurası və propaqandası boyunduruğundan çıxmaq demək idi. Yaxın keçmişdəki hadisələr haqda öz adınla, həm də üstüörtülü, evfeizmlərlə yöx — açıq danışmaq imkanı yarandı. İşğal haqda düşündüklərini ifadə edib ürəyini boşaltmaq — sömürgəçilikdən, kolonializmdən dil vasitəsilə də qurtulmaq demək idi. Yeni dil, müstəqillik dili istifadəyə verildi. On illər boyu qadağan edilmiş ifadələr işlənməyə başlandı. Şifahi tarixi xatirələrin yazıya dönməsi – “Kalevipoeq”in yazı biçiminə düşməsinə bərabər hadisə idi.\nBoyunəymə dövrünün ən qatı çağında finlilər Lenini müstəqilliyin zəmanəti sayırdılar. Müstəqilliyin bizə Lenin tərəfindən verildiyini sovet hakimiyyətinin yadına salırdılar. Putinin şəxsi həyat dastanı Moskvanın Estoniya kompleksini daha da bərkitdi. Putinin öz bioqrafik hekayələrində nəyin doğru olub-olmadığını bilmirik, lakin ictimaiyyətə belə deyilib: sabotajçılara qarşı aparılan mübarizə kampaniyasında iştirak etmiş NKVD işçisi — Putinin atası — Estoniyada həyata keçirdikləri əməliyyatlar zamanı estonlar tərəfindən isti qarşılanmamışdılar. Deyilənlərə görə, atası estonlardan yemək istəmiş, lənətəgəlmiş estonlar isə kişini almanlara satıblarmış. Bu hadisədə məntiqə zidd məqamlara görə, həqiqətən də baş verib-vermədiyini demək mümkün deyil. Ancaq bu söz-söhbətlər, eston xalqını onun atasının satqını kimi qələmə verir. Bu da Moskva ilə Estoniya arasındakı nifrətə əla əsas verir. Putinin yaxın çevrəsində Sovet Estoniyasında zamanını keçirmiş başqa şəxslər də vardır. Onların da başına bu kimi hadisələr gəlmiş, bu haqda geniş kütləyə məlumat da verilmiş.Dövlət adamlarının birdən-birə belə şəxsi təcrübələri ilə bölüşməsi, bu şayiələrin elə Rusiyanın öz agentlikləri tərəfindən yayıldığına şühbə yaradır. Belə hadisələr Rusiyanın Estoniyaya qarşı informasiya müharibəsinə hazırlaşmasının bir hissədir.\nİctimai dilimiz hələ də alatorandır. Ədəbiyyatımız isə elə deyil, elə olmadığına görə də bu qədər önəmlidir. Ətrafdakı gerçəklik və ölkənin rəsmi mövqei insanın öz təcrübəsinə və ədalət anlayışına uyğun gəlmirsə, nəticə olaraq insan öz təcrübələrinin gerçəkliyinə və qanuniliyinə inanmır. Bu — milləti zəiflədir. Hər bir insanın təcrübə güzgüsünə ehtiyacı var, buna görə də öz ana dilində oxuya biləcəyi milli ədəbiyyata ehtiyacı var.


“Barselona” Arda Turanı transfer etdiyini rəsmən açıqladı\nTürkiyə futbol yığmasının yarımmüdafiəçisi Arda Turan "Barselonaya" keçib. İspaniyanın “Barselona” klubu türkiyəli futbol ulduzunu transfer etdiyini rəsmən açıqlayıb.\nBAKI, 7 iyul — Sputnik. Türkiyə futbol yığmasının yarımmüdafiəçisi Arda Turan "Barselonaya" keçib. İspaniyanın “Barselona” klubu türkiyəli futbol ulduzunu transfer etdiyini rəsmən açıqlayıb.\nBu barədə Kataloniya klubunun mətbuat xidməti xəbər yayıb.\n“Barselona” bu transfer üçün “Atletiko”ya 34 milyon avro ödəyəcək. Saziş 28 yaşlı futbolçu ilə 5 il üçün nəzərdə tutulub.\nArda Turan "Atletiko"da 2011-cü ildən çıxış edirdi. Türkiyəli futbolçu ötən mövsümdə "Atletiko" da 46 oyun keçirib və öz hesabına 3 qol və 6 məhsuldar ötürmə yazıb.


Rusiyanı Qarabağdan çıxarmalıyıq-Əks halda… – Kanal32\nŞənbə, Mart 6, 2021 16:16\nSon yenilənmə Fev 21, 2021 20:14 106\nKanal32.az yenisabah.az-a istinadən xəbər verir ki, bunu politoloq Məhəmməd Əsədullazadə deyib.\n“Qeyd edim ki, ermənilər Qarabağın Azərbaycanın tərkibində statusunun olmasını qeyri-mümkün hesab edirlər. Demək, Minsk qrupunun yenidən fəaliyyətinin və hər hansı danışıqların əsas mahiyyəti status dedikdə burada əsasən ” Artsaxin müstəqilliyi” tələb edilir. Bu gün Xankəndidə Arayik Arutunyan, Vitali Balasanyanın, Minsk qrupunun həmsədrlərinin status tələbi Azərbaycanın tərkibində olmayan ikinci erməni dövləti yaratmaqdır. Ona görə də Azərbaycan qəti şəkildə Minsk qrupunun danışıqlar oyununa gəlməməlidir.\nQarabağ xanlığı ilə Rusiya çarlığı arasında bağlanan “Kürəkçay” müqaviləsi əsasında ilk dəfə Qarabağa gələn Rusiya bizə qarşı erməniləri qaldırdı.. 10 noyabr sazişi ilə 200 ildən sonra, yenidən Qarabağa daxil oldu. Bu səfər onun qarşısında Türkiyə-Azərbaycan tandemi var. İmkan verməməliyik ki, Rusiya ermənilərdən bizə qarşı istifadə etsin. Güclü şəkildə ordumuzu gücləndirməli, Türkiyə hərbi bazasını Ağdamda, Laçında yerləşdirməliyik”, – deyə M.Əsədullazadə xüsusi vurğulayıb.\nRusiyanı Qarabağdan çıxarmalıyıq-Əks halda...


Futbol üzrə Azərbaycan millisi Bəhreynə yollanıb - İki sahil\n26 fevral 2020 13:34 Bütün xəbərlər Haqqımızda Əlaqə\n08 oktyabr 2019 14:42\nFutbol üzrə Azərbaycan millisi Bəhreynə yollanıb\nFutbol üzrə Azərbaycan millisi Bəhreynə yola düşüb.\nBaş məşqçi Nikola Yurçeviçin komandası Heydər Əliyev Beynəlxalq Aeroportundan paytaxt Manamaya uçub.\nSəfərə 23 futbolçu ilə çıxan Azərbaycan millisi oktyabrın 9-da Bəhreyn yığması ilə yoldaşlıq oyunu keçirəcək. Bəhreyn Milli Stadionunda təşkil olunacaq matç Bakı vaxtı ilə saat 20:30-da start götürəcək.\nMilli komanda həmin matçdan dərhal sonra “Avro 2020”nin seçmə mərhələsi çərçivəsində Macarıstanla oyunu üçün Budapeştə gedəcək. Oktyabrın 13-də keçiriləcək Macarıstan-Azərbaycan oyunu “Groupama Arena”da saat 20:00-da başlayacaq.


“Masallı Mamed” ilinə ciddi hazırlıq gedir - 14 Июня 2012 - Пенитенциарные учреждения Азербайджана\nГлавная » 2012 » Июнь » 14 » “Masallı Mamed” ilinə ciddi hazırlıq gedir\n“Masallı Mamed” ilinə ciddi hazırlıq gedir\n«Qanuni oğru» ilə bağlı maraqlı məlumatlar\nSabah "Masallı Mamed” ləqəbilə tanınan "qanuni oğru” Məmməd Hüseynovun vəfatının ildönümüdür. Masallıdan aldığımız məlumata görə, rayon camaatı "Masallı Mamed”in il mərasiminə ciddi hazırlıq görür. Bildirilir ki, il mərasiminə Azərbaycanın müxtəlif bölgələrindən, o cümlədən Rusiyadan yüzlərlə insanın gələcəyi gözlənilir. Mərasim Masallının mərkəzində, "Cümə” məscidinin qarşısında keçirələcək. Qəbirüstü ziyarət saat 14.00-a planlaşdırılır. Yeri gəlmişkən, artıq "Masallı Mamed”in qəbirüstü abidəsi də hazırdır. Bu barədə qəzetimizin ötən sayında da məlumat vermişidik. Bildirmişdik ki, "Masallı Mamed” digər mərhum "qanuni oğru”lar "Lotu Bəxtiyar” və Sabirabadlı Hikmət"dən fərqli olaraq ayaqüstə təsvir olunub. Həmçinin vurğulamışdıq ki, "qanuni oğru” barədə "Masallı Mamed” adlı kitab nəşr olunub. Kitabda onun bağlı xatirələr və oğru həyatı barədə faktlar əks olunub.\n"Masallı Mamed” ötən il martın 21-də cəza çəkdiyi 1 saylı həbsxanada dünyasını dəyişib.\n1960-cı ildə Masallıda anadan olan "qanuni oğru” ilk dəfə 17 yaşında məhkum olunub. Bu məhkumluq "Masallı Mamed”in atası Isgəndər Hüseynova görə baş verib. Univermaqda şöbə müdiri işləyən Isgəndər Hüseynovun xanım işçilərindən biri polisinin şərinə tuş gəlib. Isgəndər Hüseynov qızı həbsxanadan qurtarmaq üçün onun "təqsirini” öz üzərinə götürüb. Bu məsələ ilə bağlı məhkəmə prosesi davam edərkən 18 yaşlı "Masallı Mamed” həmin polislə görüşüb və ondan ifadəsini geri götürməyi tələb edib. Lakin polis gənc Mamedin sözünü qulaqardına vurub. Masallının sayılıb-seçilən güləşçilərindən olan Mamed polisi əzişdirib. Bu əməlinə görə məhkəmə onun 3 il məcburi əməyə cəlb olunması barədə hökm çıxarıb.\nBu olaydan qısa müddət keçdikdən sonra Bakıya gələn Mamed tələbə qohumu ilə şənliyə gedib. Şənlikdə tələbə qıza sataşan bir oğlanla mübahisəsi düşüb. Mamed həmin oğlanın qızı küçə söyüşləri ilə təhqir etməsinə dözməyərək bıçağa əl atıb. Həmin oğlanı qətlə yetirəndən sonra Mamedə ölüm hökmü ilə üzə-üzə qalıb. Lakin atası Isgəndər Hüseynov oğlunun güllələnmədən qurtara bilib. Mamed 15 il azadlıqdan məhrum edilib.\nMamed cəzasının 5 ilini çəkmək Şuşadakı qapalı həbsxanaya göndərilib. O zaman "Şuşa krıtısı” kimi məşhur olan bu həbsxana Azərbaycanda ən ağır şəraitli, kriminal qanunların işləmədiyi həbsxana kimi tanınırdı. Həbsxanadakı özbaşınalığı, ədalətsizliyi görən Mamed bütün bunlara qarşı mübarizəyə başlayır. Onun əsas hədəfi həbsxana rəhbərliyi ilə əməkdaşlıq edən və məhkumların hüquqlarının pozulmasında bilavasitə rol alan dustaqla olur. Mamed onlardan birini cəzalandırır. Bu hadisə onun "Şuşa krıtısı”ndan uzaqlaşdırılması ilə nəticələnir. Mamed bu həbsxanadan da ağır rejimli Qroznı həbsxanasına göndərilir.\n"Dağlı Cavanşir”lə tanışlıq\nMamed Qroznı həbsxanasına daxil olmamışdan qabaq onun sorağı buradakı məhkumlara çatmışdı. Hər bir məhkum bilirdi ki, "Şuşa krıtısı”ndan gələn bu gənc oğlan heç kimin qarşısında əyilməyən və haqqı müdafiə edən bir şəxsdir. Bu həbsxanada cəza çəkənlərdən biri də mərhum "qanuni oğru” "Dağlı Cavanşir” idi. O zaman "Dağlı Cavanşir” də hələ "qanuni oğru” titulu almamışdı. Amma kriminal aləmdə kifayət qədər nüfuzu var idi. Mamed buradə Cavanşirlə dostlaşır. Hər iki azərbaycanlı məhkum Qroznı həbsxanasında ədalətsizliyə qarşı mübarizə aparır.\nQapalı həbsxanada cəzası bitdikdən sonra Mamed Rusiyadan Bakıya, 6 saylı cəzaçəkmə müəssisinə köçürülür. Burada da həbsxana rəhbərliyinin qanunlarına tabe olmayan Mamed yenidən Rusiya həbsxanalarına göndərilir. Bu dəfə onun "evi” Voloqda şəhərindəki "Sentral” adlı müvvəqqəti təcridaxana olur. Mamed bu təcridxanada kriminal qaydalar tətbiq edir, "vəziyyət” yaradır. Buradan isə "Marosskaya Tşina” adlı həbsxanaya göndərilir. Bu həbsxanada bir çox tanınmış "qanuni oğru”lar "qonaq” olublar. Rusiyanın ən sərt həbsxanalarından hesab edilən "Matrosskaya Tşina”da məhkumlar qiyam etdikdə onların sakitləşdirilməsində Mamedin böyük rolu olur. Bütün bunlar "qanuni oğru”ların və kriminal aləmin nüfuzlu nümayəndələrinin diqqətini cəlb edir. Mamed məhkumlar arasındakı böyük nüfuzunu görən "qanuni oğru”lar ona kriminal aləmin ən ali titulunu təklif edir. Lakin "qanuni oğru” titulunun məsuliyyətini dərk eədərək bu təklifi qəbul etmir.\n1993-cü il: "Qanuni oğru” titulu\n1992-ci ildə mart ayında azadlığa çıxan Mamed həmin ilin noyarbrın 4-də, doğum günündə ailə həyatı qurur. Bununla belə kriminal həyatını da davam etdirir. 1993-cü ilin dekabrında Bakıdakı "Leyla” şadlıq evində "qanun oğru”lar "Lotu Bəxtiyar”, "Sabirabadlı Hikmət”, "Dağlı Cavanşir”, "Yetim Hüseyn”, "Ənvər Sovetski” və "Irəvanlı Faiq”in iştirakı ilə Mamedə "qanuni oğru” titulu verilir. Bundan sonra "Masallı Mamed” daha bir neçə dəfə məhkum olunur. Sonuncu dəfə 2010-cu ildə narkotik ittihamı ilə 3 il azadlıqdan məhrum edilib.\nBəzi məlumatlara görə, 2006-cı ildə qanunsuz silah gəzdirməyə görə Bakıda həbs olunarkən həbsxanada zəhərlənib. Məhkumlardan biri onun yeməyinə zəhər qatıb. Bundan sonra "Masallı Mamed”in səhhətində ciddi problemlər yaranıb. Elə səhhətindəki problemlərə görə də 2011-ci ildə dünyasını dəyişib. Lakin bəziləri iddia edir ki, onu həbsxanada ikinci dəfə zəhərləyərək öldürüblər.\nQeyd: Yazıda AzərNurun "Masallı Mamed” kitabından istifadə olunub.\nПросмотров: 284 | Добавил: Admin | Теги: lotular, məhbuslar, Azərbaycan | Рейтинг: 0.0/0


Azərbaycanda koronavirus təhlükəsi – Qərargah yaradıldı – Yenicag.Az\nAna Səhifə Gündəm Azərbaycanda koronavirus təhlükəsi – Qərargah yaradıldı\nYeni Çağ Media Qrupu – Fevral 27, 2020 - 18:40\nNazirlər Kabinetindən Yenicag.az-a verilən məlumata görə, qabaqlayıcı tədbirlərin görülməsi və Azərbaycan Respublikasının bütün ərazilərində monitorinqin aparılması üçün aidiyyəti sahə mütəxəssislərindən ibarət ekspert qrupları təşkil olunub.\n“Həmçinin, əhalinin məlumatlandırılması və əsassız dezinformasiyaların qarşısının alınması məqsədilə qərargahın +994 12 492 41 61, +994 12 492 75 54, +994 12 505 03 30, + 994 12 505 13 33 nömrəli qaynar xətləri 2020-ci il 28 fevral saat 10:00-dan fəaliyyət göstərəcək. Məlumat üçün bildiririk ki, Nazirlər Kabinetinin sərəncamı ilə 2020-ci il 30 yanvar tarixində “Azərbaycan Respublikasında yeni koronavirus xəstəliyinin yayılmasının qarşısının alınmasına dair Fəaliyyət Planı” təsdiq edilib və nəzərdə tutulmuş tədbirlər həyata keçirilməkdədir. Qeyd olunan xəstəliyin yayılma coğrafiyasının geniş miqyas aldığını nəzərə alaraq, Nazirlər Kabineti tərəfindən daha geniş əhatəli Tədbirlər Planı təsdiq edilib. Azərbaycanda sanitar-epidemioloji vəziyyət ciddi nəzarətdədir, hazırda əhali arasında yoluxma halları aşkar edilməmişdir və narahatlıq üçün heç bir əsas yoxdur”, – deyə məlumatda qeyd olunub.\nBakı, dava, kütlə, kütləvi dava, yaralı, yaralılar, yaralılar var,


Gəncədə kişi həyat yoldaşını benzinlə yandırıb - FOTO - modern.az\n5 Aprel 2020, 12:44 | AKTUAL\nGəncədə kişi həyat yoldaşını benzinlə yandırıb - FOTO\nModern.az "APA"ya istinadla bildirir ki, hadisə şəhərin Zərdabi küçəsindəki yaşayış evlərinin birində qeydə alınıb.\n1986-cı il təvəllüdlü Abbasova Könül Vaqif qızı bədəninin 40-50 faiz yanığı diaqnozu ilə xəstəxanaya yerləşdirilib. Dərhal qadına lazımi tibbi yardım göstərilib, vəziyyətinin kafi olduğu bildirilir. Məlumata görə, qadını həyat yoldaşı üstünə benzin tökməklə yandırıb. Səbəb isə onların boşanması olub.


Repost : Bu gün 21 Azər Hərəkatının ildönümüdür\nBu gün Güney Azərbaycanın ictimai-siyasi həyatının tarixində böyük rol oynayan “21 Azər Hərəkatı”nın 73-cü ildönümüdür. 1945-ci il dekabrın 12-də Seyid Cəfər Pişəvərinin başçılığı ilə Təbrizdə Azərbaycan Milli Hökuməti qurulub.\nBu tarixi gün Azərbaycan tarixinə “21 Azər Hərəkatı” kimi düşüb. Ötən illərdə olduğu kimi, bir neçə gündür sosial şəbəkələrdə Milli Hökumətin quruluşu, süqutu, onun Azərbaycan türk millətinin şüurunda yaratdığı müstəqillik ideyaları kimi mövzular müzakirə edilir.\n“21 Azər Hərəkatı”nın ildönümü ərəfəsində hər il Güney Azərbaycanda, həmçinin xaric ölkələrdə yaşayan mühacir azərbaycan türkləri tərəfindən müxtəlif tədbirlər həyata keçirilir, Güney şəhərlərində çox sayda CD və bildirilər yayılır. İran rejimi isə planlaşdırılan tədbirlər baş tutmasın deyə müxtəlif bəhanələrlə Milli Hərəkat fəallarını təqib və təzyiqlərə məruz qoyur. 1945-ci il azər ayının 21-də S.C.Pişəvərinin başçılığı ilə Təbrizdə Azərbaycan milli hökuməti qurulub.\nMilli hökumət bir il sonra Pəhləvi hakimiyyətinin qanlı müdaxiləsi və bir sıra xarici amillərə görə süquta uğradılıb. Azərbaycan Milli Mökumətinin qurulması İranın müxtəlif bölgələrində azadlıq hərəkatlərinin yaranmasına səbəb oldu. Azadlıq cərəyanlarından vahiməyə düşən İranın mərkəzi hökuməti neft və digər milli sərvətləri dünyanın güclü ölkələrinə bağışlayaraq onlardan Azərbaycan başda olmaqla bütün azadlıq cərəyanlarını məğlub etmək üçün yardım istədi.\nTəəssüflər olsun ki, Pəhləvi rejiminin bu siyasəti nəticə verdi, və rejimin ordusu Azərbaycana hücum çəkərək milli hökuməti bir il sonra 1946-cı il dekabrın 12-də süquta uğratdı. Mərkəzi hökumətin ordusu Azərbaycanı yenidən işğal etdikdən sonra Azərbaycanda çox sayda hərbçi, dinc sakin, alim, sənətkar və siyasətçi acımazcasına qətliam edildi. Müxtəlif mənbələrdə Pəhləvi ordusu tərəfindən 25 mindən çox azərbaycanlının faciəli şəkildə öldürüldüyü qeyd olunur. Pişəvəri 1947-ci ildə Şimali Azərbaycanda müəmmalı avtomobil qəzasında həlak olub.\nO Azadlıq Hərəkatının ən önəmli şəxslərindən biri olub. Onun və silahdaşlarının yaratdığı hökumətin adı Azərbaycan Milli Hökuməti idi və bu, Azərbaycan tarixinə, milli oyanışa əvəzolunmaz töhfələr verib. Azərbaycan Milli Höküməti xalqın dəstəyi ilə bir sıra mühüm işləri həyata keçirib.Təbriz Dövlət Universiteti və Azərbaycan türkcəsində çoxlu sayda orta məktəblərin açılması, milli teatrın və mili filarmoniyanın yaradılması, milli kitabxanaların istifadəyə verilməsi, yolların çəkilməsi kimi çoxlu işlər görüb.\nNəhayət ki, sosial-iqtisadi islahatların sürətli bir şəkildə həyata keçirildiyi bir dövrdə, Milli Hökümət bir sıra xarici amillərlə yanaşı Tehran rejiminin qanlı müdaxiləsi və qətliamlar törətməsi nəticəsində 1946-cı il dekabrın 12-də süquta uğrayıb. Lakin Azərbaycan xalqı bütün fürsətlərdən istifadə edərək qurtuluş yolundakı milli mübarizəsini davam etdirməkdədir.


[b]Planetin ən güclüsü - Rəsul Çunayev![/b]\nPlanetin ən güclüsü - Rəsul Çunayev!\nDünya Güləş Birliyi 2016-cı ilin fevralında keçirilən yarışların nəticəsinə əsasən, Avropa çempionatı öncəsi yunan-Roma güləşi üzrə yeni reytinq cədvəlini açıqlayıb. Apasport.az saytının məlumatına görə, siyahıda 9 güləşçimizin adı yer alıb.\nAvropa Oyunlarının qızıl medalçısı, Las-Veqasda keçirilən dünya çempionatının qızıl medalçısı Rəsul Çunayev reytinqdə ilk sırada, gümüş medalçı Rövşən Bayramov isə ikinci sırada qərarlaşıb. Reytinq sıralamasında mövqeyi dəyişməyən həm də Elvin Mürsəliyev və Sabah Şəriəti olub. Elvin 6-cı, Sabah isə 4-cü sırada qərarlaşıb.\nOnluğa daxil olan güləşçilərimizdən Həsən Əliyev 9-cu, Rafiq Hüseynov və Saman Təhmasibi 5-ci sıradadı.\n2. Rövşən Bayramov - Dünya çempionatı 2-ci yer (2)\n9. Həsən Əliyev - Qızıl Qran Pri 3-cü yer (8)\n1. Rəsul Çunayev - Dünya çempionatı 1-ci yer (1)\n6. Elvin Mürsəliyev - Qızıl Qran-pri 3-cü yer (6)\n5. Rafiq Hüseynov - Qızıl Qran-pri 2-ci yer (6)\n5. Saman Təhmasibi - Dünya çempionatı 3-cü yer (2)\n13. İslam Abbasov - Qızıl Qran-pri 3-cü yer (13)\n19. Şalva Qadabadze - Qızıl Qran-pri 1-ci yer (16)\n4. Sabah Şəriəti - Qızıl Qran-pri 1-ci yer (4)


“Qarabağ” 'Partizani'yə qalib gələrək mərhələ adlayıb\n“Qarabağ” "Partizani"yə qalib gələrək mərhələ adlayıb\n17 iyl 2019, 22:55\nBu, I təsnifat mərhələsinin “Partizani” ilə cavab oyunundan sonra rəsmiləşib.\nFilip Ozobiçin hissənin əvvəlində vurduğu top qonaqların müqavimətini qırıb. Oyunun sonunda isə Dani Kintana ikinci qolu vurub. Bu iki top həm görüşün, həm də cütün taleyinə aydınlıq gətirib. 2:0 hesablı qələbə “Qarabağ”ı növbəti mərhələyə daşıyıb. Burada isə komandamızın rəqibi hazırda davam edən “Riqa” (Latviya) – “Dandalk” (İrlandiya) oyununun güclüsü olacaq.


Vahid Əhmədov bu dəfə Elman Rüstəmovun "bostanına daş atdı" - Pia.az\n"Bank sistemində ciddi irəliləyişə nail ola bilmədik"...\n“Dövlət büdcəsi yalnız Maliyyə Nazirliyinin büdcəsi deyil. Elə suallar var ki, biz onu digər qurumların rəhbərlərindən də soruşmaq istərdik. Xüsusilə, bank sistemi ilə bağlı suallarım var idi”.\nPİA.az xəbər verir ki, bunu parlamentin komitə iclasında Vahid Əhmədov deyib.\n“Dövlət büdcəsinin icrasına daha dəqiq yanaşmalıyıq. Bir sıra hökumət üzvlərini çağırmalıyıq ki, suallarımıza cavab versin. Hazırda Mərkəzi Bankın rəhbərliyi burada yoxdur. Düzdür, 2019-cu ildə uçot dərəcəsində enmələr baş verdi. Ancaq 2019-cu ildə bank sistemində ciddi irəliləyişə nail ola bilmədik. Problemlər hələ də qalmaqdadır. Yüksək faiz dərəcələri, istehlak kreditlərinin qalıb. Bu da real sektorunun inkişafına təsir edib.\nMərkəzi Bank 2020-ci ildə həm uçot dərəcəsi, həm də real sektorun inkişafına diqqətdə saxlamalıdır. Bu yaxınlarda 4 bank bağlandı. Bunların hamısının birlikdə əmanəti 700 milyon manatdan artıqdır. Burada söhbət ancaq əmanətlərdən gedir. Doğrudan da, həmin banklarda vəsait varmı bu qədər əmanəti qaytarmağa? Yoxsa, yenə dövlət büdcəsinə müraciət edəcəklərmi? Mən açığı bankların bağlanmasının tərəfdarı olmamışam. Bunların birləşdirilməsi prosesi olmalıydı. İnsanlar kifayət qədər iş yerlərini itiriblər”.\nVahid Əhmədov həmçinin, insanların içməli su, o cümlədən, suvarma sistemləri ilə bağlı problemlərinin həlli üçün Maliyyə nazirinin ölkə başçısına məruzə etməsini istəyib.\nDeputat sonra ölkədə ixracın yox səviyyəsində olduğunu vurğulayıb: “Sadəcə, neft və bir-iki kənd təsərrüfatı məhsulu ixrac edirik. Qalan heç bir sahədə, xüsusilə də sənayedə ixrac yoxdur. Bu gün ixrac üçün Azərbaycanda iri sənaye müəssisələrinin yaradılmasına ehtiyac var”.(Yenisabah.az)\nEtiket: Vahid Əhmədov Elman Rüstəmov


Vaxt.Az - “...baxılası deyil”\n18:18 | 18 aprel 2018 | Çərşənbə Məqaləyə 579 dəfə baxılıb Şriftin ölçüsü\nCəlilabad rayonu Muğan kənd orta məktəbinin təmizlik işçisini zorladığı deyilən müəllim B.A (inisiallar şərtidir) ailəli imiş. Modern.az xəbər verir ki, sözügedən məktəbin direktoru Aygün Məlikovanın “Ölkə.az”a verdiyi məlumata görə, müəllimin bir, texniki işçinin iki övladı var. A.Məlikova hər iki şəxsi belə xarakterizə edib:\n“Kənd camaatı müəllimin evinin həyətinə tökülüşüb üsyan edirlər. Qapısında iki yüzdən çox adam var idi. Amma nə qadın, nə də müəllim ortadadır. Qadın şikayəti edəndən sonra gecəylə qaçmışdı. Bildiyimə görə hazırda hər ikisi polis idarəsindədir. Dünənə qədər hər ikisi işə gəlirdi. Mənim qızlarımdan biri də həmin müəllimin sinfində oxuyur. İnanın ki, özüm dünəndən qorxu, həyəcan içindəyəm, yatmamışam.\n“Onların münasibətini əks etdirən video var. Mən o videoya baxmamışam. Ancaq baxanlar deyirlər ki, ora məktəb deyil, başqa evdir. Həmin görüntülər kəndin bütün oğlanlarının telefonlarında var. Videoda müəllimin yox, ancaq gözətçinin üzü görünür. Bunu mənə bayaq müəllimin həyat yoldaşı dedi ki, “o videodakı bizim ev deyil”. Baxmaq istədim, həyat yoldaşım icazə vermədi ki, baxılası deyil”.\nQeyd edək ki, xəbəri ilk olaraq “Report” yayıb. Xəbərdə qeyd edilir ki, Muğan kənd orta məktəbinin müəllimi B.A (ad şərtidir) 2017-ci ildə həmin məktəbin təmizlik işçisi A.Z.-yə təcavüz edərək onunla cinsi əlaqədə olub və həmin anı mobil telefonu vasitəsilə videoya çəkib alıb.


Lənkəran və Beyləqanda fitosanitar müşahidələr və maarifləndirmə tədbirləri aparılıb - AZƏRTAC – Azərbaycan Dövlət İnformasiya Agentliyi\nAzərbaycan Respublikasının Qida Təhlükəsizliyi Agentliyi (AQTA) respublika üzrə fitosanitar müşahidələr və fermerlərin bu sahədə maarifləndirilməsi tədbirlərini davam etdirir. Agentliyin İnformasiya təminatı və innovativ həllər şöbəsindən AZƏRTAC-a verilən məlumata görə, AQTA-nın mütəxəssisləri bu istiqamətdə növbəti dəfə Lənkəran rayonunda sitrus bitkiləri becərən sahibkarlarla görüşüblər.\nGörüş çərçivəsində AQTA-nın mütəxəssisləri tərəfindən sitrus bağlarında müşahidələr aparılıb, təsərrüfat sahiblərinə lazımi tövsiyələr verilib.\nAgentliyin əməkdaşları tərəfindən növbəti fitosanitar müşahidələr Beyləqan rayonunda 187 hektar nar bağında aparılıb. Müşahidələr zamanı meyvə bağlarında zərərli orqanizmlərdən olan mənənə və yastıcalar aşkarlanıb. Təsərrüfat sahiblərinə kimyəvi preparatlardan istifadə qaydaları və təhlükəsizlik tədbirləri barədə məlumatlar verilib.\nAZERTAG.AZ :Lənkəran və Beyləqanda fitosanitar müşahidələr və maarifləndirmə tədbirləri aparılıb


Tanınmış ləzgi ziyalısı anıldı\nЭпитафия | 5(299) 2016\nRza babanı tez-tez evimizə qonaq gələn, bizi əzizləyən görmüşəm. Bizi qucağına alar, gah ləzgi dilində, gah da Azərbaycan dilində şeirlər söyləyərdi. Bizə o qədər isti münasibət bəsləyirdi ki, onu doğma baba bilirdim, çünki o, doğma Muxtar babamdan daha tez-tez bizə gələrdi. Onun anamın əmisi olduğunu sonralar bilmişəm. Hansı dövlət vəzifəsində işlədiyini də bilmirdim, çünki özünü çox sadə aparırdı. Rza babanın qayğıkeşliyini, canıyananlığını tələbəlik illərimdə də, ondan sonra da hiss etmişəm. Təkcə mənə qarşı yox, onu tanıyanların hamısına qarşı belə idi.\nRza İsmayılov 1936-cı ilin aprelin 27-də İsmayıllı rayonunun qədim Qalacıq kəndində dünyaya gəlib. 1953-cü ildə orta təhsili başa vurub, Kənd Təsərrüfatı İnstitutunun zoomühəndislik fakültəsinə daxil olub. 1958-ci ildə qırmızı diplomla ali təhsilinı başa vurub öz kəndinə qayıdıb, kolxozda gənc mütəxəssis kimi fəaliyyətə başlayıb. Biliyi, fəallığı, qabiliyyəti ilə diqqəti cəlb edən Rza İsmayılovu Ismayıllı Rayon Kənd Təsərrüfatı Müfəttişliyinə zootexnik vəzifəsinə təyin edirlər. 1960-cı ildə o, İsmayıllı Rayon Komsomol Komitəsinin birinci katibi seçilir. İki ildən sonra onu Recpublika Komsomolunun Mərkəzi Komitəsinə şöbə müdirinin müavini vəzifəsinə irəli çəkirlər. Komsomol işindən yenidən İsmayıllı rayonuna - Kolxoz-Sovxoz İstehsalat İdarəsinin rəisi vəzifəsinə göndərilən R.İsmayılov iki ildən sonra Bakı Ali Partiya Məktəbinə daxil olur. Buranı başa vuran bu savadlı və zəhmətkeş gənc Azərbaycan Respublikası Nazirlər Sovetinin sovet orqanları ilə iş şöbəsinə referent vəzifəsinə təyin olunur. Bu vəzifədə 14 il fasiləsiz çalışan Rza İsmayılov insanlarla gözəl ünsiyyət qurmaq, onların şikayət və təkliflərinə həssaslıqla yanaşmaq qabiliyyətinə malik idi. 1982-ci ildə o, respublika kənd təsərrüfatı nazirinin müavini vəzifəsinə təyin olunur. Sonralar yenidən Nazirlər Sovetində referent, baş referent, aparıcı mütəxəssis vəzifələrində çalışır. Ona hansı vəzifə tapşırılıbsa, öhdəsindən layiqincə gəlir.\nRza İsmayılov yurduna bağlılığı ilə seçilirdi. Tez-tez İsmayıllıya, doğma kəndi Qalacığa gələr, kəndin qayğıları ilə maraqlanar, məktəbdə olub, kənd uşaqlarının təhsilinə diqqət yetirərdi. Ədalətli və məsuliyyətli insan kimi doğma rayonunu, doğulub boya-başa çatdığı kəndini layiqincə təmsil edirdi. Ədəbiyyatı və bədahətən şeir deməyi sevən bu insan məşhur ləzgi şairi Yetim Eminin şeirlərinin vurğunu idi, onları əzbərdən deyərdi. İsmayıllının gözəl şairi Musa Yaqubla dostluq edər, şeirlərini söyləyərdi.\nRza baba 1999-ci il mayın 9-da dünyasını dəyişib. O, 6 övladının hamısına ali təhsil vermişdi. Oğlu Firuz İsmayılov (təəssüf ki, indi həyatda yoxdur) fizika-riyaziyyat elmləri namizədi, qızı Təranə İsmayılova biologiya elmləri namizədidir. 8 nəvəsi var. Nəvələrindən Nurlana Mirzəyeva Almaniyada rezidentura təhsilini başa vurararaq həkim kimi fəaliyyət göstərir, Nərgiz Mirzəyeva isə İsveçrədə mühəndis təhsili alır.\nRza İsmayılovun 80 illik yubileyi aprelin 27 də İsmayıllı rayonunun icra başçısı professor Mirdaməd Sadıqovun təşəbbüsü ilə rayon səviyyəsində qeyd olundu. Onu tanıyanlar R.İsmayılovun həyat yolundan, gənclərə örnək olan keyfiyyətlərindən söz açdılar. Qalacıq bələdiyyəsi ən yaxşı oxuyan tələbəyə Rza İsmayılov adına təqaüd təsis etdi. Xatirə gecəsində Azərbaycan, ləzgi, lahıc və rus dillərində mahnılar səsləndi. Axı İsmayıllı müxtəlif xalqların nümayəndələrinin mehriban bir ailə kimi yaşadığı, multikulturalizm dəyərlərinin qorunduğu rayondur. Rza İsmayılovun 80 illik yubileyinin bu cür yüksək səviyyədə qeyd olunması buna bir nümunədir.


Türk yazıçı M.Menteş: Yolun İstanbula düşsə mənə də baş çək – www.qaraqoyunlu.com\nTürk yazıçı M.Menteş: Yolun İstanbula düşsə mənə də baş çək\n13 Aprel 2016 13 Aprel 2016 amirxeyir 0\nTürkiyənin yeni nəsildən tanınmış yazıçısı Murat Menteş. Onunla Ülvi Babasoy söhbətləşib.\n“Roman müdriklik axtarışından irəli gəlir”\n“Təəssüf ki, siyasət – fəlsəfədən, elmdən və incəsənətdən üstün tutulur”\n“Demokratiyanı “kəmiyyətin, kütlənin suverenliyi” deyil, “xarakterin kök salması” kimi tətbiq etməyimiz lazımdır”…\n“Azərbaycan” deyəndə yadıma “salam” gəlir. Çünki mən uşaqkən dövlət televiziyasında Huşəng Azəroğlu adlı bir müğənni oxuyardı: “Azərbaycan diyarından sizə salam gətirmişəm”…\nMən də sizləri dostluqla, sevgiylə, hörmətlə salamlayıram. Romanlarımı oxuyan, oxumayan hər kəsə ehtiramımı bildirirəm.\nArzu edirəm ki, suallarınıza verdiyim cavablar sizə bəslədiyim könüldən məhəbbəti gizlətməsin. Dediklərim, bir romançı kimi ədəbiyyatla bağlı fikirlərimi dürüst bir şəkildə təqdim etmək üçündür. Sizinlə söhbətdən duyduğum məmnuniyyət və sevinci təkrar vurğulamaq istəyirəm.\n– Romanlarını “Saatda 300 km sürətlə gedən bir avtomobilə bənzədən” Murat Menteş zamanı üstələməkmi istəyir? Halbuki, pastiş ve parodiyalar toruyla hörülən romanlar yazırsan. Yəni müasir dövrdən yazsan da obyektivi keçmişə sarı çevirmisən.\nMən, postmodernist romançı deyiləm. Romanlarımın “postmodern” adlandırılmasına məna verə bilmirəm. Çünki: 1. “Dil oyunları” etmirəm. Ədəbiyyat hadisəsi yaratmağa çalışıram. 2. Hekayəyə, süjet xəttinə əhəmiyyət verirəm. 3. Romanlarımdakı göndərmələr, müasir təhkiyə texnikası ilə bağlıdır. Yəni oxucuların anlamayacağı yazılar yazmıram. “Mətnin tək hakimi” olmağa da çalışmıram.\nParodiyalarla da işim yoxdur. Bəli, yumora üstünlük verirəm. Amma parodiya başqa şeydir. Romanlarımın mərkəzində və ya paralel hekayələrdə sizə pastiş kimi görünən nədir, bilmirəm.\nAçığı, romanlarımda üzümü keçmişə tərəf çevirdiyimi də düşünmürəm. Əksinə, bizdən sonrakı nəsillərin gündəlik ünsiyyətinə, danışığına mənbə ola biləcək nəqletmə səviyyəsinə çatmağa çalışıram.\nNəticə olaraq, oxucuya xidmət etməyi düşünən bir yazıçıyam. Çünki oxucu kraldır. Bu, “yazıçı təlxəkdir” mənasına gəlməz.\nSəmimiyyətlə deyirəm: Yeganə məqsədim, oxucuların kitaba ödədiyi pulun və oxumağa ayırdığı vaxtın əvəzini verməkdir. Oxucu gülsün, maraqlansın, məlumat əldə etsin, həyəcanlansın. Həqiqətən son model bir idman avtomobili ilə boş yolda sürətlə gedirmiş kimi coşsun. Ədəbiyyatın, dilin əhəmiyyətinə dair qənaəti möhkəmlənsin. Habelə, kitabı öz əsəri kimi mənimsəsin, yəni məni, müəllifi unutsun istəyirəm. Oxuduğu hekayə onun üçün dəyərli bir şəxsi təcrübə meyarı olsun.\n– Sadə, anlaşıqlı və qısa cümlələrdən yaranan romanların bir o qədər heyrətamiz süjet xətti olan mətnlərdir. İkisi bir arada necə olur?\nYazmağa başladığım ilk illərdə, uzun və mürəkkəb cümlələr qurmağı sənətdə kamillik əlaməti olaraq görürdüm. Zaman keçdikcə qərara gəldim ki, oxucuların əsəbi ilə oynamayım. Bədiiliyi qısa cümlələrlə verməyə başladım. Yəni həm dilin zənginliyini, ifadə gücünü qorumaq, həm də oxucuların rahat həzm edəcəyi mətnlər yazmaq dərdinə düşdüm. Beləliklə, həm estetikadan, ədəbiyyatdan güzəştə getmədim, həm də oxucunu razı salmağa çalışdım…\nQeyr-adi süjet xətti ilə qısa cümlələr qurmaq arasında bir əlaqə varmı? Güman etmirəm.\nKinonun çatmayacağı ədəbi imkanları araşdırıram.\n20-ci əsrin kütləvi sənəti filmdir. 21-ci əsrdə isə kino və seriallar İnternetlə birləşərək özünüifadə sahəsindəki hakimiyyətini möhkəmləndirdi. Roman, 19-cu əsrdən sonra taxtdan endirilib. Günümüz romanının nüfuzu, böyük ölçüdə kinoteatrla əlaqəsindən doğur.\nBir çox roman yazan kimi mən də, kinonun çatmayacağı ədəbi imkanları araşdırıram. Kino və seriallarda süjet xətti, qurğu, əsasən, adi bir xarakter daşıyır. Tamaşaçının rahat qəbul edəcəyi hekayələr istehsal edirlər. Mürəkkəb bir özünüifadə mexanizmi qurmaqdan çəkinirlər. Halbuki romanda, oxucuya yazılı izahlar, məlumatlar vermək vasitəsilə, süjet xəttini daha dolaşıq, daha çılğın hala gətirə bilirsən. Beləliklə, roman əsasında film çəkiləndə insanlar “Romanı daha yaxşı” idi deyirlər.\n– Əziz Murat, “Dublyorun dilemması” və “Qorxma mən varam”, məncə, modern türk ədəbiyyatının ən yaxşı romanları arasındadır. Süjet xətti, dil və ideya baxımdan möhtəşəmdirlər. “Ruhu-Mücərrəd” romanında daha çox populyarlığa meyil var sanki. Səncəsi?\nElə düşünmürəm. Sözümə inanın. “Ruhu-Mücərrəd”i yazarkən həm üslub, həm də süjet cəhətdən şəxsi düçüncələrimi dəyişdirmədim. Hadisələri qarışdırmaq da istəmədim. Yenə də bir çox sürpriz səhnələrə yer verdim.\nBundan başqa, “Ruhu-Mücərrəd”də 100 yaşında bir qazinin macərasını yazaraq, ilk iki romana nisbətən fərqli bir dünya qurmağa çalışdım.\n“Hər kəs layiq olduğu cəzanı tapsa dünya alt-üst olar”. (“Qorxma mən varam”) Bu cür aforizmlər romanlarında çoxdur. Amma o qədər ironiya və yumor dolu bir üslubda təqdim edirsən ki, oxucuya ləzzət verir. İşin məğzini anlayanda isə şoka düşür. İkisini bir yerdə cəmləmək və gülüşə çevirmək yəqin ki, asan deyil. Bir sözlə, oxucuya nəsihət vermədən nəsihət vermək deyə bilərik?\nRomanların bir müdriklik axtarışından irəli gəldiyini düşünürəm. “Roman yazanlar şüuraltını Freyddən, sinfi mübarizəni Marksdan əvvəl kəşf edib”. Jül Vern “texnologiya kahini” olaraq anılır. Conan Doyle, Dostoyevski, Balzac, Dickens, P.K.Dick, Stephen King kimi müəlliflərə diqqətlə baxanda cinayət, qadın, təhsil, hüquq, psixoanaliz, din, texnologiya, virtual gerçəklik kimi bir çox məsələdə liderlik etdiklərini görürük.\nMənim romanlarımda aforizmlərin olması, qısa və aydın məzmuna önəm verməyimin nəticəsidir. Əslində romanın məğzinə yayılan, onun ideyasına hopan lakonik və fəlsəfi bir ifadə tərzinə meyil edirəm.\nNəsihət verməyə həvəsli deyiləm. Oxucuların özlərinə xas fikrin yaranmasına töhfə vermək mənə daha uyğun görünür.\nBizlər, informasiya çağının yazıçılarıyıq. Yəni oxucularımızın çoxu bizdən daha ağıllı və daha biliklidir. Məsələn, bir nevropatoloq, bir hüquq professoru, “Everest”ə çıxmış bir alpinist və ya bir memara nəsihət verə bilərəmmi? 19-cu əsr roman yazarı qədər özündənrazı danışa bilərəmmi? Bir az müşükül məsəldir sanki.\nBir sual da “Behzat Ç.”dən. Əmrah Serbes hələ 25 yaşındaykən “Hər təmas iz qoyur” romanını yazdı. Ardından “Son harfiyat” gəldi. “Behzat Ç.” (Bir Ankara Detektivi) serialı Türkiyə və Azərbaycan insanını ekran başına topladı. Həmişə düşünmüşəm: Necə olur ki, 25 yaşında bir gənc yazıçı ölkəsini bu qədər yaxşı tanıya bilir! Bu qədər yaxşı… Roman 10 il əvvəl yazılsa da eyni problemlər misli mislinə davam edir. Hörmətli Menteş bununla bağlı nə deyə bilər?\nƏmrah Serbes ecazkar bir yazıçıdır. Son dərəcə ağıllıdır. Mənə görə, bir ədəbiyyat dahisidir. Eynilə Alper Canıgüz kimi. Hər ikisi də yaxın dostumdur və onlarla fəxr edirəm.\nƏmrahın çox gənc yaşda Türkiyəni yaxşı tanıması, insanı anlaması, hadisələri yetkin bir şəkildə şərh etməsi… Bəli, dünyada bənzərinə az rastlanan bir vəziyyət. Mən onun yaşında avaranın biriydim…\nƏmrah necə bu qədər gözəl romanlar və hekayələr yazır? Sirrini bilmirəm. Deyəcəyim tək gerçək onun bir dahi olması.\nTürkiyənin sosial, siyasi, iqtisadi, psixoloji problemləri… Bəli, əhatəli, sərfəli bir həll yolu tapılmadı.\nTəəssüf ki, siyasət – fəlsəfədən, elmdən və incəsənətdən üstün tutulur. Din isə fərdi bir seçim deyil, ictimai, siyasi və iqtisadi proseslərə təsir edən bir faktor kimi…\nTəəssüf ki, siyasət – fəlsəfədən, elmdən və incəsənətdən üstün tutulur. Din isə fərdi bir seçim deyil, ictimai, siyasi və iqtisadi proseslərə təsir edən bir faktor kimi mövqe tutur. Mövqeləşdirilir.\nHalbuki dinin bir çox fərqli yozumu var. Birinin “sev” dediyinə, o biri “öldür” deyə bilir. Siyasəti bir texniki fakt olaraq görməyimiz lazımdır. Fərdlərin idarə edilməyə, əmr almağa ehtiyac olmayan bir dövlət quruluşu təsis edilməli.\nDemokratiyanı “kəmiyyətin, kütlənin suverenliyi” deyil, “xarakterin kök salması” kimi tətbiq etməyimiz lazımdır. Bunun üçün də yüksək keyfiyyətli bir təhsilə, sülhsevər, azadlıqsevər və plüralist bir anlayışa sahib olmalıyıq. Güman edirəm, Əmrah Serbes, bütün bu məsələlərin həlli üçün səy sərf edilmədiyini, hər kəsin öz mənafeyini güddüyünü çox yaxşı görürdü.\n– Alper Canıgüz, Murat Menteş və Əmrah Serbes. Bu imzalar Türkiyədəki ədəbi ictimaiyyət tərəfindən “underground ədəbiyyat” kimi səciyyələndirilib. Amma çox keçmədi ki, özləri, köhnəlmiş fikirləri o dünyalıq oldu. Nədənsə sən və həmyaşıdların ədəbiyyatşünasların diqqətini istənilən səviyyədə cəlb etmədi. Halbuki hər üçünüzün romanları dinamik, aktual və ədəbidir. Xüsusilə “Dublyorun Dilemması” dodaq uçuqladacak dərəcədə ədəbi heyrət doğurur. Bunun səbəbi nə ola bilər?\nƏslində, aramızda yeraltı ədəbiyyatına ən yaxın yazıçı Əmrah Serbesdir. Əmrah şiddəti, qorxunu, qəzəbi aşağı təbəqəyə məxsus çarəsizliyi çox yaxşı şərh edir. Alper Canıgüzün romanları müasir və universal ab-havadadır. Elə buna görə də dünyada məşhurlaşır, məsələn, Fransa və Almaniyada.\nMurat Uyurkulak. “HAR” romanı\nMurad Uyurkulak və Hakan Gündayı da xatırlamaq istəyirəm. Hakan Günday, Türkiyənin ən böyük yeraltı yazarı. Murad Uyurkulak isə romanlarında siyasi və ictimai məsələləri son dərəcə ədəbi və ağıllı bir üslubla əks etdirir.\nMən əslində, komik macəra romanları yazan adamam. Bu qədər bariz.\nBaudrillard’ın bir sözü var: “Sadəcə gözəl bir şer yazmaq üçün yazılan şeirdən daha gözəl nə ola bilər?” Biz də populyar olmağı, pul qazanmağı, alqışlanmağı filan deyil, sadəcə gözəl bir roman yazmağı düşünən insanlarıq.\nHaqqımızda akademik işlər görülür. Əsərlərimiz xüsusilə gənc alimlərin diqqətini cəlb edir. Amma Türkiyədə akademik çalışmalar kitab kimi nəşr olunub xalqa təqdim olunmur. Çox az elmi iş kitablaşır. Kitab nəşri olan universitet sayı azdır. Bir çoxu da universitetin öz bazasında qalır, yalnız tələbələrə təqdim olunur.\nDigər tərəfdən, bizim yazdıqlarımız yeni dövrün əyləncəli, amma keyfiyyətli əsərləri kimi görünür. Yəni romanlarımızdakı fəlsəfi, ictimai, ədəbi xarakterlərin təhlilinə o qədər də maraq göstərmirlər.\n– Müasiri olduğun Azərbaycan yazıçılarından kimləri oxudun?\nAzərbaycan yazıçılarını yaxşı tanımıram. Bunun birinci səbəbi, eyni dilin ləhcələrini danışırıq. Məsələn, gəncliyimdə, Çingiz Dağçını İstanbulda yaşayan bir yazıçı kimi tanıyırdım. Halbuki, o, Krım tatarı. Həyat yoldaşım da Krım tatarıdır. Çingiz Aytmatov: Güman edirəm sizə də bizim qədər yaxındır. Yəni kim Azəri, kim Qırğız, kim Tatar, kim Türkiyədən ayırd etmək bir az müşkül.\nÇox gənc yaşda, Azərbaycan şeiri ilə maraqlanırdım. Bəxtiyar Vahabzadə, Nəbi Xəzri, Rəsul Rzanın şeirləri ilə tanışam.\nƏsrarəngiz yazıçı Qurban Səidin məşhur romanı “Əli və Nino”nu çox sevə-sevə oxumuşam.\nAnar Rzayevin “Dantenin yubileyi”ni oxudum, Kamal Abdullanın “Gizli Dədə Qorqud”unu bəyəndim.\nAmma sizin bizi çox yaxşı bilməyinizə qarşılıq, mənim sizi layiqincə tanımamağım qəbuledilməzdir. Sizdən bunun üçün üzr istəyirəm. Əgər mənə kömək etsəniz çox sevinərəm. Məsələn, mənim üçün çox maraqlıdır: Azərbaycanın Alper Canıgüzü kimdir?\nBundan sonra görəcəyin işləri Azərbaycan oxucusu ilə paylaşsan çox yaxşı olardı.\nYeni bir roman üzərində işləyirəm. Qısaca şərh etmək çox çətindir. Hadisələr böyük bir gəmidə baş verir.\nRomanlar bizə həyatı öyrədir. Fəlsəfə, din, elm isə prinsiplərdən, qaydalardan söz açır, biz də bunları dərk edirik. Ancaq həyatı daha təsirli qavramaq romanlarla, hekayələrlə olur. Tutaq ki, “Məhəbbət, əzablı bir prosesdir” sözünü hamımız analayırıq. Lakin “Əli və Nino”nu oxuyanda sevgi acısını dərk edirik.\nRomanların, sadəcə əylənmək üçün oxunmadığını deyərdim.\nSon olaraq nə demək istərdin?\nƏgər yolun İstanbula düşsə mənə də baş çək. Bax, mən Bakıya gələndə sizi mütləq axtaracam.\nRusiya ən yeni silahlarını sınaqdan keçirdi\nƏrdoğan İlham Əliyevlə görüşdü – İstanbulda


29-11-2018 / 12:47\nXeberler.az bildirir ki, Avropa Komissiyasının dəstəyi ilə, Nəqliyyat, Rabitə və Yüksək Texnologiyalar Nazirliyi tərəfindən təşkil olunan seminarda nazirliyin, eləcə də “Aztelekom”, “Bakı Telefon Rabitəsi”, Dövlət Radiotezliklər İdarəsi, “Radio-Televiziya Yayımı və Peyk Rabitəsi” İstehsalat Birliyinin nümayəndələri iştirak edib.\nNazirliyin Maliyyə və iqtisadi təhlil şöbəsinin müdiri Gülru Hüseynova geniş məruzə ilə çıxış edib. G.Hüseynova bildirib ki, bir çox sahələrdə olduğu kimi, telekommunikasiya sahəsində də ölkəmiz Avropa İttifaqı ilə sıx əməkdaşlıq edir. Nəqliyyat, Rabitə və Yüksək Texnologiyalar Nazirliyi TAİEX texniki yardım aləti çərçivəsində birgə bir sıra tədbirlər həyata keçirir.\n“Ölkəmizdə telekommunikasiya sahəsində tətbiq edilən tariflər üzrə qanunvericiliyin və prosedurların təkmilləşdirilməsi, eləcə də mövcud tariflərin liberallaşdırılması istiqamətində Nazirliyin təqdim etdiyi layihə Avropa İttifaqı tərəfindən qəbul edilib. Bu seminar da həmin layihə çərçivəsində təşkil olunub”. Daha sonra G.Hüseynova informasiya-kommunikasiya sektorunda həyata keçirilən işlər, əldə olunan nəticələr barədə ətraflı məlumat verib. O bildirib ki, Azərbaycan Respublikası Prezidentinin Sərəncamı ilə təsdiq edilmiş “Azərbaycan Respublikasında informasiya cəmiyyətinin inkişafına dair 2014 –2020-ci illər üçün Milli Strategiya”da və eləcə də “Azərbaycan Respublikasında telekommunikasiya və informasiya texnologiyalarının inkişafına dair Strateji Yol Xəritəsi”ndə sahənin inkişafı ilə bağlı qarşıya ambisiyalı hədəflər qoyulub.\n“Bu gün ölkə əhalisinin 80 faizi internet, 72 faizi isə genişzolaqlı internet istifadəçisidir. Ölkənin coğrafi yerləşmə mövqeyindən, eləcə də relyefindən asılı olaraq əksər yaşayış məntəqələrində əhaliyə poçt və telekommunikasiya xidmətlərinin göstərilməsi üçün geniş imkanlar yaradılıb. Paytaxtda və regionlarda telekommunikasiya şəbəkəsində ən son texnologiyalar tətbiq edilməkdədir. 2010-cu ildən ölkə əhalisinin 100 faizi mobil rabitə ilə təmin olunub. Eyni zamanda sektorda həyata keçirilən liberallaşma tədbirləri nəticəsində özəl sketorun payı son 15 ildə 67 faizdən 81 faizə yüksəlib. Respublikada internet xidmətlərinin daha geniş yayılması və inkişafına dəstək məqsədi ilə 2000-ci ildən internet xidmətlərinin göstərilməsi üçün lisenziyalar ləğv edilib. Bundan başqa, 2016-cı ildən respublikada analoq televiziya yayımı tam dayandırılıb və 10-12 kanaldan ibarət açıq paketlə rəqəmli televiziya yayımına keçid təmin edilib ”- deyə şöbə müdiri qeyd edib.\nSeminarda Avropa İttifaqı ölkələrindən (Latviya, Litva, Finlandiya, İtaliya) telekommunikasiya sahəsi üzrə ekspertləri müxtəlif mövzular üzrə məruzə ilə çıxış ediblər. Tədbirdə Avropa İttifaqı ölkələrində tariflərin tənzimlənməsi, qanunvericilikdə nəzərdə tutulan öhdəliklər, telekommunikasiya sahəsində xərc əsaslı tariflərin müəyyən edilməsi, sabit, mobil və pərakəndə xidmətlər üzrə tariflərin formalaşdırılması, bazarda hökmran mövqe tutan (SMP) operatorların tariflərinin tənzimlənməsi və onların öhdəlikləri, yeni nəsil texnologiyalar üzrə (4G, LTE, WIMAX, GPON və s.) tariflərin müəyyən edilməsi kimi vacib mövzularda fikir və təcrübə mübadiləsi aparılıb.\nHərbi vəziyyətdə telefonlar bloklana bilər